title: Englanninvinttikoira

text: FCI:n rotumääritelmän mukainen ihannekorkeus englanninvinttikoiraurokselle on 71–76 cm, nartulla 68–71 cm. Koiran turkki on lyhyt ja sileä. Värejä ja niiden yhdistelmiä on paljon, esimerkiksi valkoinen, fawn (vaaleanruskea), punainen, musta, sininen ja erilaiset brindlen (tiikerijuovaisen) sävyt. Lisäksi mainitut sävyt voivat yhdistyä valkoisen kanssa (esimerkiksi valko-fawn, valko-brindle).


title: Englanninvinttikoira

text: Englanninvinttikoirat ovat erittäin voimakasrakenteisia, jänteviä, lihaksikkaita ja linjakkaita koiria. Ruumiinrakenne on ihanteellinen juoksemiseen. Englanninvinttikoiralla on pitkä kaula, pää ja kuono sekä pienet, hienorakenteiset niin sanotut ruusukorvat. Rintakehä on syvä ja vyötärö kapea. Jalat ovat pitkät ja hyvin lihaksikkaat, häntä pitkä ja kaareutuva. Tassut ovat kiinteät, ja anturoiden välissä on räpylät. Pitkä kuono ja suuri sydän antavat maksimaalisen hapenoton ja erittäin massiiviset reisilihakset antavat räjähtävän nopeuden.


title: Englanninvinttikoira

text: Näyttely- ja juoksulinjaiset koirat ovat ruumiinrakenteeltaan erilaisia. Näyttelylinjaisilla koirilla on useimmiten syvempi rinta, terävämmät kulmaukset ja enemmän massaa kuin juoksulinjaisilla.


title: Englanninvinttikoira

text: Englanninvinttikoirat ovat kotioloissa useimmiten rauhallisia ja helppoja lemmikkejä. Rotu on yleensä sopeutuvainen, lempeä, tasainen ja ihmisiinsä syvästi kiintyvä. Englanninvinttikoirat ovat myös avoimia uusia ihmisiä kohtaan ja tekevät mielellään tuttavuutta. Rotu ei sovellu luonteensa vuoksi vahtikoiraksi eikä ohuen turkkinsa ja pienen rasvaprosenttinsa vuoksi piha- tai ulkokoiraksi.


title: Englanninvinttikoira

text: Englanninvinttikoirat sopivat hyvin myös kaupunkiasumiseen, sillä kotona englanninvinttikoira torkkuu ja tarkkailee ihmisiä. Lisäksi rotu ei yleensä juuri hauku. Lyhyt turkki on helppo hoitaa. Englanninvinttikoira kuitenkin tarvitsee säännöllistä liikuntaa: jos tätä mahdollisuutta ei ole, koira purkaa turhautumisensa kotona. Englanninvinttikoira ei ole kestävyysurheilija vaan sprintteri, joten sen liikunnan tarve on alle tunti päivässä eli pienempi kuin muilla vastaavan kokoisilla koirilla. Säännöllinen ulkoilu ja vapaana juoksuttaminen aidatulla alueella takaavat sen, että englanninvinttikoira viettää sisälläoloajan rauhallisesti.


title: Englanninvinttikoira

text: Englanninvinttikoiralla on hyvin voimakas saalistusvietti, ja se lähtee helposti juoksevan kohteen perään. Esimerkiksi kotona sisäkissan kanssa hyvin toimeen tuleva englanninvinttikoira voi ulkona lähteä saalistamaan vapaana juoksevaa kissaa. Tämän vuoksi koira täytyy ulkona aina pitää kytkettynä ja sillä on hyvä olla kuonokoppa. Vapaana juoksutettaessa paikan valinta on tärkeää, sillä englanninvinttikoira voi nopeutensa ansiosta hetkessä hävitä aitaamattomalta alueelta horisonttiin. Useimmiten koira kuitenkin palaa takaisin, kun se kadottaa näköyhteyden takaa-ajettavaan. Koska koira ajaa saalista niin sanotussa tunnelinäkötilassa, se voi myös eksyä eikä ehkä tällöin löydä takaisin lähtöpaikkaan.


title: Englanninvinttikoira

text: Omistajan kiinnostuksen mukaan englanninvinttikoiran kanssa voi harrastaa rata- ja maastojuoksua, koiranäyttelyjä sekä jossain määrin jopa agilitya ja tokoa, mutta aktiivisesti kilpailevia koirakoita ei ainakaan Suomessa ole. Englanninvinttikoiralla ei ole palveluskoiraoikeuksia, joten ne eivät saa kilpailla PK-kokeissa.


title: Englanninvinttikoira

text: Englanninvinttikoiran tausta on Euroopassa, jossa se kehittyi paimenkoiraroduista. Englanninvinttikoira ja venäjänvinttikoira ovat läheisempää sukua toisilleen kuin aasialaisperäiset vinttikoirarodut saluki, afgaaninvinttikoira ja afrikkalaisperäinen sloughi..


title: Englanninvinttikoira

text: Tarkalleen ei tiedetä, milloin englanninvinttikoira (myös greyhound) varsinaisesti kehittyi omaksi rodukseen. Vuonna 2004 julkaistun tutkimuksen mukaan englanninvinttikoira perustuu paimenkoirarotuihin Nykytutkimuksen mukaan greyhound edustaa omaa euraasialaista rotua, joka poikkeaa egyptiläisistä, afrikkalaisista ja persialaisista vinttikoiraroduista. DNA tutkimus vuodelta 2004 viittaa siihen, että greyhound on enemmän sukua euraasialaisille paimenkoirille kuin egyptiläisille, afrikkalaisille ja persialaisille roduille.


title: Englanninvinttikoira

text: Englanninvinttikoiran englanninkielinen nimi 'greyhound' tarkoittaa suoraan suomeksi käännettynä "harmaata ajokoiraa". Yleisesti katsotaan, että nimi juontuu vanhaenglannin sanasta "grighund'," jossa "hund" vastaa nykymuotoista sanaa "hound" eli ajokoira, mutta sanan "grig" merkitys on tuntematon.


title: Englanninvinttikoira

text: Julius Pokornyn "Indogermanisches etymologisches Wörterbuch" (s. 441–442) sanoo myös, että ”greyhound” ei tarkoita ”harmaata ajokoiraa” vaan nimen alkuosa juontuu indoeurooppalaisesta kantasanasta "*g'her- ", joka tarkoittaa ”loistoa” tai ”kimallusta”. On myös väitetty, että nimitys greyhound johtuu gaelinkielisestä sanasta 'grei', joka tarkoittaa uljasta tai ylvästä.


title: Englanninvinttikoira

text: Espanjankielinen "galgo" on myös vastaava kahden merkityksen sana: varsinaisesti se tarkoittaa nimenomaan espanjanvinttikoiraa, toisaalta myös yleisemmin vinttikoiraa.


title: Englanninvinttikoira

text: Englanninvinttikoira on rotuna terve, eikä koirilla juuri ole perinnöllisiä sairauksia. Rodulla ei esiinny lainkaan lonkkavikaa. Lääkinnässä ja etenkin anestesiassa tulee ottaa huomioon rodun hidas maksan toiminta sekä pieni rasvaprosentti ja siksi noudattaa varovaisuutta. Syvästä rintakehästään johtuen englanninvinttikoirat ovat alttiita mahalaukun kiertymälle.


title: Greyhound

text: Greyhound voi tarkoittaa seuraavia:


title: Incoterm

text: Incoterms eli toimituslausekkeet ovat Kansainvälisen kauppakamarin (ICC) kauppaehtoja, jotka määrittelevät ostajan ja myyjän vastuun toimituksesta, tavarasta ja kustannuksista.


title: Incoterm

text: Toimituslausekkeiden käyttö yksinkertaistaa ja lyhentää kauppasopimusten sisältöä. Lausekkeiden perään merkitään paikka johon asti myyjällä on vastuu kuljetuksista ja/tai niiden kustannuksista. Vastaavia toimituslausekekokoelmia on muutama, siksi kauppakirjassa pitää mainita käytettävän kokoelman nimi, esimerkiksi "FOB Lontoo, Incoterms 2000". Toimituslausekkeet eivät määrittele kuljetustapaa eivätkä tavaran omistusoikeutta, ainoastaan kuljetuksen osapuolten vastuuta kuljetuksen eri vaiheista.


title: Incoterm

text: Virallinen versio on englanninkielinen, joskin virallisia käännöksiä on 31 kielellä. ICC:n kansalliset toimistot julkaisevat käännöksiä.


title: Incoterm

text: 1920-luvulle tultaessa kauppiaat olivat kehittäneet kaupan alan sanastoon termejä, jotka kuvasivat kaupan osapuolien oikeuksia ja vastuita. Toimituslausekkeita ei ymmärretty samalla tavalla kaikissa maissa, ja rajojen yli tapahtuvassa kaupassa tapahtui usein väärinkäsityksiä.


title: Incoterm

text: Kansainvälinen kauppakamari ICC Pariisissa kehitti Incoterms-järjestelmän, joka on lyhenne sanoista "In"ternational "Co"mmerce "Terms". Säännöt määrittelivät lausekkeet, joilla määriteltiin ostajien ja myyjien kulut, riskit ja velvollisuudet kansainvälisessä kaupassa. Ensimmäiset säännöt julkaistiin 1936.


title: Incoterm

text: Näitä sääntöjä on ajoittain uudistettu uusien säännösten ja kuljetustapojen vuoksi. Säännöt heijastavat tämänhetkisiä kuljetuksen tapoja ja vastaavat YK:n Kansainvälistä tavaran kauppaa koskevista sopimuksista tehtyä yleissopimusta. Uusin Incotermsien versio on vuodelta 2010.


title: Incoterm

text: Incotermsit jaetaan kustannuksien ja vastuun jakautumisen mukaan neljään ryhmään. Seuraavat lausekkeet ovat Incoterms 2000 -ehtojen mukaiset.


title: Sandie Shaw

text: Sandie Shaw (oik. Sandra Ann Goodrich, s. 26. helmikuuta 1947) on yksi 60-luvun menestyneimmistä englantilaisista naislaulajista.


title: Sandie Shaw

text: Sandie Shaw levytti ensimmäisen kerran vain 17-vuotiaana vuonna 1964. Vuonna 1967 hänet valittiin edustamaan Isoa-Britanniaa Eurovision laulukilpailuun. Hän lauloi esikarsinnassa viisi kappaletta, joista Euroviisuihin äänestettiin "Puppet on a String". Laulu, jota Shaw inhosi yli kaiken. Laulu toi kuitenkin Isolle-Britannialle sen ensimmäisen euroviisuvoiton ja nousi maailmanlaajuiseksi hitiksi. Saksassa sen single oli vuoden myydyin.


title: Sandie Shaw

text: Vuonna 1967 Shaw avioitui muotisuunnittelija Jeff Banksin kanssa, ja he saivat Gracie-nimisen tyttären vuonna 1971. Avioliiton myötä Sandie aloitti uransa muotimaailmassa, ja muodista tulikin hänen toinen ammattinsa.


title: Anna soida

text: Anna soida on rap-artisti Elastisen toinen sooloalbumi, joka julkaistiin 15. marraskuuta 2006. Levyn tuotannosta vastaa pääosin Elastinen itse.


title: Anna soida

text: Albumi debytoi Suomen virallisen listan sijalla yksitoista, ja pysyi listalla yhteensä neljä viikkoa.


title: Jouppilanvuoren tekonurmi

text: Jouppilanvuoren tekonurmi on Seinäjoella sijaitseva urheilukenttä jalkapalloa ja amerikkalaista jalkapalloa varten. Kenttä sijaitsee aivan Jouppilanvuoren laskettelurinteiden ja Seinäjoen jäähallin vieressä. Kesästä 2013 lähtien kentästä on käytetty Crocodilesin kotiotteluiden yhteydessä sponsorinimeä Nordic Nutrients Areena.


title: Jouppilanvuoren tekonurmi

text: Kotiottelunsa kentällä pelaa amerikkalaisen jalkapallon Vaahteraliigaseura Crocodiles. Aiemmin alku- ja loppukesästä myös jalkapallojoukkueet Sepsi-78 ja TP-Seinäjoki pelasivat siellä ottelunsa, kun niiden pääareena Seinäjoen keskuskenttä ei ollut vielä pelikuntoinen. Samoin on uuden fuusioseuran eli Seinäjoen Jalkapallokerhon laita. Crocodiles on kuitenkin kentän ainoa vakituinen joukkue. Talvisin kentällä kulkee hiihtolatuja.


title: Jouppilanvuoren tekonurmi

text: Nimensä mukaan kentän pinnoite on tekonurmi. Alun perin kentälle asennettiin hiekkatekonurmi vuonna 1991. Tuolloin nurmen alle laitettiin myös 25 mm paksu joustokerros. Uusi ns. kolmannen sukupolven pestyllä ja kuivatulla pyöreärakeisella erikoishiekalla ja kumirouheella täytetty pitkäkuituinen nurmi sinne kuitenkin vaihdettiin vuonna 2005. Tuon kuidun pituus on 60 mm. Vanha joustokerros kuitenkin jätettiin tämän OmniGrass-tekonurmen alle. Vanha hiekkatekonurmi siirrettiin Kasperin kentälle. Kentällä on puiset katsomot kentän kummallakin reunalla ja siellä on myös kuulutusmahdollisuus. Lisäksi kenttä on valaistu. Jalkapallokentän rajat on tehty valkoisesta ja amerikkalaisen jalkapallon rajat keltaisesta tekonurmesta. Vuoden 2008 helmikuusta lähtien on käyty alustavia neuvotteluja muuttaa kenttä myös koulu-ja esteratsastukseen soveltuvaksi.


title: Jean Ratelle

text: Joseph Gilbert Yvon ”Jean” Ratelle (s. 3. lokakuuta 1940 Lac Saint-Jean, Quebec, Kanada) on entinen jääkiekkoilija ja NHL-tähti.


title: Jean Ratelle

text: New York Rangersin varaaman Ratellen ura oli loppua alkuunsa, kun vakava selkävamma kohtasi häntä 23 vuoden iässä. Hän kuitenkin kuntoutui ja pelasi vuodet 1963–1975 Rangersissa. Suurimman menestyksen keskushyökkääjä Ratelle saavutti ketjukavereinaan Vic Hadfield ja Rod Gilbert; he muodostivat niin kutsutun ”GAG-ketjun”.


title: Jean Ratelle

text: Marraskuussa 1975 hänet kaupattiin seuratoveri Brad Parkin kanssa Boston Bruinsiin. Sieltä hän jäi eläkkeelle 1981.


title: Alexander von Nordmann

text: Alexander von Nordmann () oli suomalainen eläintieteilijä ja paleontologi. Hän oli Helsingin yliopiston eläintieteen ja kasvitieteen professori vuosina 1849–1852 ja eläintieteen professori vuosina 1853–1866.


title: Alexander von Nordmann

text: Nordmann syntyi Ruotsinsalmen linnoituskaupungissa nykyisen Kotkan alueella, jossa hänen isänsä everstiluutnantti David Anton Nordmann (kuoli 1827) toimi tykistöupseerina. Hänen äitinsä oli Maria Katarina Giössling, kauppiaan tytär Haminasta. Perhe asui myös Haminassa, jossa hän kävi saksankielistä koulua. Nordmann suoritti lukion oppimäärän Porvoon lukiossa ja tuli ylioppilaaksi Turussa 17. maaliskuuta 1821. Nordmann valmistui maisteriksi Turun akatemiasta 10. heinäkuuta 1827 ja jatkoi sen jälkeen opintojaan ja tutkimusta kansainvälisessä tiedeympäristössä Berliinissä vuosina 1828–1831. Nordmann julkaisi etupäässä selkärangattomia eläimiä sekä Etelä-Venäjän paleontologiaa koskevia tutkimuksia. Hän tutki muun muassa loisäyriäisiä ja suolistoloisia. Erityisen merkittäviä olivat ihmisen ja muiden nisäkkäiden silmissä eläviä loismatoja koskevat työt.


title: Alexander von Nordmann

text: Nordmann toimi Richelieu-lyseon opettajana (professorina) Odessassa vuosina 1832–1849, jolloin hän keräsi luonnontieteellisiä näytteitä eteläiseltä Venäjältä. Hän toimi samalla Odessan kasvitieteellisen puutarhan ja keskuspuutarhurikoulun johtajana. Oleskeltuaan 22 vuotta ulkomailla Nordmann palasi Suomeen, kun hänestä vuonna 1849 tuli Helsingin yliopiston eläintieteen ja kasvitieteen professori Johan Magnus af Tengströmin jäätyä eläkkeelle. Viran tultua jaetuksi kahdeksi omaksi oppituolikseen vuonna 1852 hän jatkoi eläintieteen professorina ja kasvitieteen professoriksi nimitettiin William Nylander. Nordmann erosi täysinpalvelleena helmikuussa 1866 ja kuoli muutama kuukausi sen jälkeen. Hänen seuraajakseen eläintieteen professoriksi nimitettiin Fredrik Mäklin.


title: Alexander von Nordmann

text: Nordmannin mukaan on nimetty useita eläinlajeja sekä ainakin yksi kasvilaji ja -suku. Näitä ovat "Evadne nordmanni" -vesikirppu sekä useat hankajalkaislajit, aropääskykahlaaja "Glareola nordmanni", "Parnassius nordmanni" -apolloperhonen, kaukasianpihta "Abies nordmanniana" sekä kasvisuku "Nordmannia" (="Trachystemon").


title: Haminan rata

text: Haminan rata () on Suomen rataverkkoon kuuluva rataosuus. Alun perin yksityinen rata, jonka rakentamisesta vastasi Järnvägsaktiebolaget Fredrikshamn-niminen rautatieyhtiö, avattiin liikenteelle 1899, jolloin rataosuus erkani Kouvolan–Kotkan radalta Inkeroisten rautatieasemalla. Rata siirtyi valtion omistukseen vuonna 1916. Rataan tehtiin tuntuvia oikaisuja 1900-luvun alkupuolella Liikkalan ja Metsäkylän kohdalle. Vanhan Haminan radan kaikki liikennepaikat olivat Hykkyrä, Sippu, Toukosuo, Liikkala, Metsäkylä, Klemola, Reitkalli, Tikkamäki, Kivelä, Hamina ja Summa. Tämä osuus oli käytössä aina vuoteen 1984 saakka, jolloin Juurikorven ja Haminan välinen nk. "JuHa-rata" otettiin käyttöön. Inkeroisten ja Haminan välisellä osuudella oli henkilöliikennettä aina vuoteen 1968 saakka. Radan suurin nopeus on 100 km/h.


title: Haminan rata

text: Juurikorpi–Hamina-rata eli "JuHa-rata" on 18,7 kilometriä pitkä sähköistetty yksiraiteinen rataosa, joka on valmistunut vuonna 1984. Rata linjattiin siten, että se voisi palvella myöhemmin osana Helsingistä itään suunniteltua HELI-rataa. Radalla on ainoastaan tavaraliikennettä eikä nykyään yhtään tasoristeystä.


title: Sähkösuodatin

text: Sähkösuodatin on mekaanisen erotusprosessin väline, jolla erotetaan hiukkasia kaasuvirrasta. Teollisuudessa käytetään sähkösuodattimia hyvin yleisesti savukaasujen puhdistamiseksi pienhiukkasista.


title: Sähkösuodatin

text: Sähkösuodattimeen tuleva kaasu ionisoidaan, jolloin hiukkaset saavat sähkövarauksen. Varautuneet hiukkaset johdetaan kahden seinämän väliin, joilla on vastakkainen varaus kuin hiukkasilla. Koska erimerkkiset varaukset vetävät toisiaan puoleensa, hiukkaset muuttavat kulkusuuntaansa kohti seinämiä. Seinämille kertyvä kerros hienojakoista pölyä voidaan helposti puhdistaa kytkemällä pois sähkövaraus ja ravistamalla suodatinta. On myös laitteita jossa keräyspinta pestään automaattisesti keräimenpinnalta ja ne ovat pääosin käytössä sisäilmassa olevien mikrobipitoisen ilman puhdistamisessa,homeitiöt, bakteerit ,nanokokoiset toksiinit,mineraalivillakuidut. Sähkösuodattimen etu on että se poistaa koosta riippumatta tehokkaasti hiukkaset kokoluokassa 10-0.003 mikrometriä. Lisäksi se eliminoi elävät organismit.


title: Sähkösuodatin

text: Suodattimen erottelukyky formula_1 ilmaistaan seuraavasti:


title: Sähkösuodatin

text: formula_2, jossa formula_3 on hiukkaspitoisuus kaasun saapuessa filtteriin ja formula_4 on hiukkaspitoisuus kaasun poistuessa filtteristä.


title: Sähkösuodatin

text: Kaasun hiukkaspitoisuus sen poistuessa filtteristä saadaan yhtälöstä


title: Sähkösuodatin

text: formula_5, jossa formula_6 on hiukkasen kulkunopeus kohti filtterin seinämiä, formula_7 on filtteriin johdettavan kaasuvirran suuruus ja formula_8 on filtterin seinämän pinta-ala.


title: Sähkösuodatin

text: Hiukkasen kulkunopeus kohti filtterin seinämää saadaan johtamalla se Stokesin yhtälöstä.


title: Summit Series

text: Summit Series oli syksyllä 1972 pelattu jääkiekon ottelusarja, jossa kohtasivat ensi kertaa Kanadan ja Neuvostoliiton maajoukkueet parhailla mahdollisilla kokoonpanoillaan. Se koostui kahdesta neljän ottelun jaksosta: alkupuoli pelattiin Kanadassa ja loppupuoli Neuvostoliitossa. Sarja päättyi lopulta kanadalaisten hyvin niukkaan voittoon. Sen katsotaan aloittaneen kansainvälisen jääkiekon kilpailutoiminnan korkeimmalla tasolla. Sitä seurasivat kaksi vuotta myöhemmin pelattu Summit Series 1974 ja neljä vuotta myöhemmin aloitettu Kanada-cup, sekä vuoden 1979 Challenge Cup; Summit Series mahdollisesti myös edesauttoi Kanadan paluuta maailmanmestaruuskilpailuihin 1970-luvulla.


title: Summit Series

text: Kanadan puolustajasuuruus Bobby Orr ei voinut pelata vammojensa vuoksi. Bobby Hull ja muut tuoreen WHA-liigan kanssa sopimuksen tehneet entiset NHL-pelaajat pudotettiin myös leiriryhmästä. Kanadan suureksi sankariksi nousi lopulta Phil Esposito, joka johti joukkueensa Moskovassa tiukassa tilanteessa voittoon. Ratkaisumaalin viimeisen ottelun loppuhetkillä tehnyt Paul Henderson kohosi liki kansallissankariksi. Hendersonin maalin tärkeyttä kanadalaisilla kuvastaa se, että kyseinen maali valittiin Kanadan historian viidenneksi tärkeimmäksi tapahtumaksi Dominion Instituten järjestämässä yleisöäänestyksessä vuonna 2000.


title: Utran kirkko

text: Utran kirkko on Joensuun Rantakylän evankelis-luterilaisen seurakunnan vanhin kirkko. Se valmistui 1895. Kirkko rakennettiin Utran saha- ja lasiteollisuusyhteisön kukoistuksen vuosina. Aloitteen rakentamisesta tekivät Utran asukkaat, ja tehtaiden omistajat lahjoittivat kirkolle tontin, rakennuspuut ja suurimman osan työkustannuksista.


title: Utran kirkko

text: Kirkon suunnittelijaksi on arveltu E. Gustafssonia tai Thomas Bamfordia. Rakennuksen tekee harvinaiseksi sen pystyhirsitekniikka: pystyhirsikirkkoja on Suomessa tiettävästi vain kolme. Utran kirkon lisäksi pystyhirsikirkkoja ovat Tuusniemen ja Vieremän kirkot.


title: Utran kirkko

text: Kirkko on etupäässä kesäkirkko. Talvella jumalanpalveluksia pidetään vain jouluna ja muina juhlapyhinä. Kesäisin kirkossa on jumalanpalveluksia, konsertteja ja erityisesti häitä.


title: Utran kirkko

text: Vaikka kirkkoa ei rakentanut seurakunta, on se ollut monen seurakunnan pyhäkkönä: Kontiolahden vuoteen 1911, Pielisensuun vuoteen 1955, Joensuun vuoteen 1982 – sen mukaan kun kunta- ja seurakuntajako on Joensuun ympäristössä tehty.


title: Utran kirkko

text: Kirkossa on 260 istumapaikkaa.


title: Short Stirling

text: Short Stirling on ensimmäinen Englannin kuninkaallisten ilmavoimien RAF:n raskas, nelimoottorinen pommikone. Stirling teki ensilentonsa 14. huhtikuuta 1939. Se oli RAF:n ensimmäinen nelimoottorinen pommikone, joka suunniteltiin kantamaan suurempaa pommilastia ja kauemmas kuin mikään aikaisempi kone. Siitä huolimatta sitä pidetään pettymyksenä.


title: Short Stirling

text: Sitä käytettiin toisen maailmansodan alkuvaiheissa runsaasti, B-17 ja Avro Lancaster -koneiden myötä ne siirrettiin 1943 vuoden lopussa pois pommituskäytöstä saksalaissatamien miinoittamiseen. Koneita käytettiin myös vakoojien pudotuksissa miehitettyyn Eurooppaan.


title: Short Stirling

text: Stirling voitti Ilmailuministeriön kilpailun 11 eri yhtiöiden suunnitelman joukosta. Vaatimuksena oli nelimoottorinen pommikone, joka kantaisi 14 000 naulan pommilastin 3000 mailin päähän, mikä oli melkoisen vaativa vaatimus.


title: Short Stirling

text: Koneessa oli kuitenkin yksi merkittävä puute, joka johtui vaatimuksesta saada kone mahtumaan RAF:n olemassa oleviin hangaareihin: siipien kärkivälin piti olla alle 100 jalkaa. Stirlingin ominaisuudet kärsivät korkeasta siipikuormasta ja ilmanvastuksesta ja suurin lentokorkeus jäi matalaksi. Pommittajan ohjailukyky oli mainio ja neljä Bristol-moottoria tuottivat 6600 hevosvoimaa.


title: Short Stirling

text:
Konetta käytettiin ensimmäisen kerran taistelussa helmikuussa 1941 pommituslennolla Rotterdamiin. Vuoden 1942 alussa päiväpommituksista luovuttiin ja Stirlingit lensivät öin Halifaxien ja Lancasterien ohella.
Pitemmillä pommituslennoilla pommikuorma oli rajatumpi ja koneet pääsivät hädin tuskin nousemaan Alppien yli.
Koneen pommikuilun rajoitusten vuoksi suurin kannattava pommi oli 2000-naulainen.


title: Short Stirling

text: Syksyllä 1943 koneiden menetykset alkoivat kasvaa ja pommituslennoilla Nürnbergiin ja Berliiniin elo–marraskuussa 1943 koneista menetettiin 10–15 %.


title: Short Stirling

text: Normandian maihinnousun lähestyessä rakennettiin 461 uutta Mk.IV -mallista konetta ja 143 MK.III pommittajaa muunnettiin Mk.IV mallin mukaiseksi poistamalla nokka- ja yläampumatornit ja varustamalla koneet liitokoneiden hinausvarusteilla. Vuoden 1944 lopusta lähtien valmistettiin 160 kappaletta Mk.V -kuljetuskonemuunnosta jossa oli rahtia varten avattava nokkaosa; suurin osa kuljetuskoneista valmistui vasta sodan loputtua.


title: Stokesin yhtälö

text: Stokesin yhtälö kuvaa hyvin pienten hiukkasten sedimentaationopeutta neste- tai kaasuvirrassa. Stokesin yhtälö on saanut nimensä kehittäjänsä, irlantilaisen George Gabriel Stokesin mukaan. Stokesin yhtälöä sovelletaan myös esimerkiksi sentrifugaaliseen sedimentaatioon tai sähkövoiman aikaansaamaan sedimentaatioon.


title: Stokesin yhtälö

text: Stokesin yhtälö


title: Stokesin yhtälö

text: missä


title: Crash Twinsanity

text: Crash Twinsanity on Traveller’s Talesin kehittämä ja Vivendi Universal Gamesin julkaisema "Crash Bandicoot" -pelisarjaan kuuluva tasohyppelypeli. Peli julkaistiin vuonna 2004 PlayStation 2:lle ja Xboxille. Peli oli tarkoitus julkaista myös GameCube:lle mutta ajatus peruttiin.


title: Crash Twinsanity

text: "Twinsanityssa" pelaaja voi käyttää kolmea hahmoa: Crash Bandicootia, Crashin arkkivihollista tohtori Neo Cortexia ja Cortexin siskontytärtä Nina Cortexia, sekä liikkumaan kolmiulotteisessa ympäristössä. Lohikäärme Spyrolla on lyhyt cameorooli kentässä ”Ant Agony”. Hän saa varastetun aarteensa (jota jahtasivat myös Crashin vanhat tutut N. Gin, N. Tropy ja Nitrus Brio) takaisin pahiskaksosilta.


title: Crash Twinsanity

text: Hahmon liikuttavuus on lähes vapaamuotoista, eli tasot eivät enää ole ns. putkimaisia. Pelissä ei ole Warp Room -huonetta eikä tason valintaa. Pelissä voi kerätä erivärisiä timantteja, joilla voi avata extroja. Timantteja on piilotettu jokaiseen tasoon.


title: Crash Twinsanity

text: Crash Bandicootin arkkivihollinen, tohtori Neo Cortex, tainnuttaa Crashin siskon Cocon sädeaseellaan. Cortex esiintyy Crashille Cocona ja houkuttelee tämän syvälle viidakkoon. Crashia odottaa Cortexin väijytys. Cortex kertoo palanneensa kolmen vuoden jälkeen Antarktikselta, jonne hän oli päätynyt "" lopussa Uka Ukan kanssa.


title: Crash Twinsanity

text:
Cortexin koston mennessä pieleen hän hyökkää Crashin kimppuun. He päätyvät hiekkarannalle, jossa he saavat tietää uudesta uhasta,
”pahiskaksosista” () Victorista ja Moritzista, jotka ovat kaksi mutaatiopapukaijaa kymmenennestä ulottuvuudesta. Crash ja Cortex tekevät väliaikaista yhteistyötä kaksosia vastaan. Myöhemmin Coco, joka luulee Cortexin vahingoittaneen Crashia saapuu Cortexin labraan ja hyökkää Cortexin kimppuun, jonka seurauksena Cortex törmää Psychetroniin ja sieltä tuleva säde osuu suoraan Cocoon. Sen jälkeen Psychetron menee rikki ja Cortex sanoo, että ainoa joka voi korjata sen on Nina Cortex. Cocon ollessa tainnoksissa taas he hakevat mukaansa Cortexin sisarentyttären, Ninan. Kun he palaavat takaisin Cortexin lentoalukseen Academy of Evilistä Cortex muistelee nuoruuttaan. Hän kertoo tehneensä kahdeksanvuotiaana ensimmäisen luonnonkokeensa, käyttäen Victor- ja Moritz-nimisiä papukaijoja. Crash, Cortex ja Nina saapuvat Cortexin keksimän ulottuvuusportin, Psychetronin, avulla kaksosten tukikohtaan Twinsanity -saarelle, jossa he kukistavat kaksoset.


title: Crash Twinsanity

text: Pelissä esiintyy myös Crashin ilkeä kaksoisolento Evil Crash, joka asuu kymmenennessä ulottuvuudessa. Twinsanity-saarella Evil Crash kaappaa Ninan ja Crash lähtee Cortexin kanssa takaa-ajoon. He saavat Evil Crashin kiinni, mutta tämä lähtee jahtaamaan Cortexia. He kuitenkin karistavat tämän kannoiltaan. Evil Crash esiintyy vielä pelin lopussa kaksosten kukistamisen jälkeen. Evil Crash syö kaksoset, jotka eksyivät tämän taloon.


title: Crash Twinsanity

text: "Crash Twinsanitysta" on jätetty monet juonenkäänteet, hahmot ja kentät pois vähäisen kehitysajan takia. Tunnetuin poisjätetty kenttä on Gone a bit Coco, joka poistettiin viime hetkellä ennen lopullista julkaisua, syynä kehittäjien mukaan bugit ja pelikelvottomuus.


title: Regionalismi

text: Regionalismi on taiteen alueellisuutta, kotiseututaidetta. Se on Euroopassa ja Yhdysvalloissa eri aikoina esiintynyt taiteen suuntaus, jossa pitäydyttiin kotiseudun aiheissa ja vieroksuttiin kansainvälistä modernismia.


title: Regionalismi

text: Regionalismiksi nimitetään esimerkiksi amerikkalaisen taiteen realistista suuntausta, jossa taiteilijat usein välttivät kaupungin ja nopeasti kehittyvän teknologian kuvaamista ja kiinnittivät huomiota maaseutuelämän näkymiin. Regionalistinen tyyli kukoisti Yhdysvalloissa vuosien 1930 ja 1935 välisenä aikana. Sen tunnetuimmat edustajat ovat Grant Wood, John Steuart Curry ja Thomas Hart Benton. Yhdysvaltain regionalismi oli suosittua varsinkin suuren lama-ajan kuluessa.


title: Regionalismi

text: Suomessa regionalismia harjoitti muun muassa Vilho Lampi (1898–1936), Oulussa syntynyt taidemaalari, joka asui Limingan kylässä. Eräs hänen aforismeistaan kuuluu: Lammen lisäksi kotiseutunsa kuvaamiseen keskittyneitä suomalaisia ammattitaiteilijoita ovat olleet muun muassa kittiläläinen Kalervo Palsa (1947–1987) ja neittäväläinen Olli Seppänen (1921–1968). Vilho Lampea on usein nimitetty lakeuden maalariksi ja Olli Seppäsen persoonallista tyyliä neittäväläistyyliksi tai neittäväläiseksi naivismiksi


title: Regionalismi

text: Paitsi kuvataiteessa regionalismi esiintyy tyylisuuntana myös kaunokirjallisuudessa ja arkkitehtuurissa. Tämän ohella käsite regionalismi on muussa merkityksessä käytössä myös politiikan ja kansainvälisten suhteiden tutkimuksessa.


title: Kirjahylly

text: Kirjahylly on huonekalu, jossa yleensä säilytetään kirjoja. Kirjahyllyjä on monenlaisia, mutta tavallisimmin kirjahylly koostuu päätyosista sekä näiden välissä olevista hyllyistä. Kirjahylly voi olla suunniteltu myös muiden esineiden kuin kirjojen säilytykseen, ja yleensä siihen asetetaan myös koriste-esineitä tai viihde-elektroniikkaa.


title: Kirjahylly

text: Kirjahylly on yleensä kokopuinen tai nykyisin usein lastulevystä valmistettu. Se saattaa käsittää myös erilaisia kaappeja, joissa voi olla vetolaatikot tai umpinaiset tai lasitetut ovet.


title: Kirjahylly

text: Usein kirjahylly on suunniteltu asetettavaksi seinää vasten, mutta se voi toimia myös tilan jakajana. Kirjahylly voi olla myös seinään kiinni asennettava.


title: Kirjahylly

text: Suurten avokirjastojen kirjahyllyt sijoitetaan seinänvierustojen lisäksi usein parittain, taustat vastakkain keskelle lattiaa vapaasti seisoviksi. Kirjahyllyjen väliin jätetään käytävät, joissa asiakkaat voivat liikkua kirjoja tutkimassa. Varastokirjastoissa ja asiakirja-arkistoissa käytetään usein tilaa säästäviä, kiskoilla liikkuvia ja kammesta pyörittämällä yhteen ja erikseen liikuteltavissa olevia siirtohyllystöjä. Kun tarvitaan vain yksi, hyllyjä siirtämällä paikkaansa vaihtava välikäytävä, saadaan samaan tilaan jopa 70 % enemmän hyllytilaa.


title: Tinuri

text:
Tinuri (, esiintynyt Suomessa myös nimellä Kattilanpaikkaaja), oikealta nimeltään Phineas Mason, on Marvel-kustantamon sarjakuvissa esiintyvä nerokas keksijä, joka hyödyntää taitojaan auttamalla korvausta vastaan superroistoja näiden varusteiden ja aseiden luonnissa. Hahmon ensiesiintyminen tapahtui "The Amazing Spider-Man" -lehden numerossa 2 vuonna 1963. Tinurin loivat Stan Lee ja Steve Ditko.
Suomessa Tinuri esiintyi ensimmäistä kertaa "Ihmesarjan" numerossa 44 (1969).


title: Tinuri

text: Yli 80 vuotta sitten syntynyt Phineas Mason oli lähes 50-vuotias, kun hänen poikansa Rick syntyi. Rickin lapsuuden aikana Mason kehitti ja toimitti eksoottisia aseita ja välineitä erinäisille alamaailman henkilöille, vaikka siihen aikaan vain muutama naamioitunut rikollinen oli aktiivinen. Aikuisena Rick työskenteli vakoojana ja hänet tultiin tuntemaan ainoastaan Agenttina.


title: Tinuri

text: Nykyvuosina Mason, joka kutsui itseään Tinuriksi työskennellen julkisesti korjauspajalta käsin, sai yhteydenoton erikoistehoste-ekspertti Quentin Beckiltä, joka oli opiskellut silloin uraansa aloitellutta sankaria Hämähäkkimiestä, tarkoituksenaan tappaa ja korvata tuore sankari. Tehtyään mutkikkaan suunnitelman hallituksen salaisuuksien varastamiseksi Mason ja Beck pukivat rikostoverinsa avaruusolennoiksi varajuonessa paljastumisen varalta. Ilmeisesti tietämättä, että Beck odotti Hämähäkkimiehen sekaantumista päästäkseen suoraan kosketukseen uhrinsa kanssa, Mason lämpeni tehtävälle ja viihdytti itseään esittämällä muukalaisolentoa, sanoen käyttävänsä ”tärkeitä Maan asukkaita hyökätäkseen epäilyksettömälle planeetalle”, jopa muiden juonen osakkaiden seurassa. Hämähäkkimies todellakin sai operaation selville ja sekaantui, lähettäen Beckin ja rikostoverinsa pakoon samalla kun Mason jäi naamioitumaan vihjatakseen, että hänkin oli ollut muukalainen. Kun Beck valmistautui superrikollisen uralleen Mysteeriona, Mason hylkäsi julkisen liikkeensä. Nähtyään potentiaalia superrikollisten kasvavassa määrässä, hän ryhtyi rakentamaan asiakaskuntaa heistä. Tänä aikana hänen poikansa Rick sai lapsen tuntemattoman naisen kanssa, tehden Masonista ylpeän isoisän.


title: Tinuri

text: Monia kuukausia muukalaishuijauksensa jälkeen Mason loi supervoimakkaan tukirangan tri Farley Stillwellille, jonka tuntemattoman alkuperäissuunnitelmat muuttuivat kun J. Jonah Jameson palkkasi Stillwellin muuttamaan agenttinsa Mac Garganin Hämähäkkimiehen vastustajaksi. Stillwell muutti tukirangan Jamesonin neuvojen mukaan, mutta Skorpioniksi muuttunut Gargan tuli hulluksi hävittyään Hämähäkkimiehelle, joka oli parempi myös revanssissa Stillwellin pudottua kuolemaansa. Pian sen jälkeen, ehkä Stillwellin kuoleman tutkimusten aikana, Mason pidätettiin ja hänen lempinimensä ja toimintansa paljastettiin , mutta hän palasi pian takaisin töihin toimittaen jopa erikoisia nuolia Haukansilmälle hänen muuttuessaan rikollisesta sankariksi. Masonin toimista seuraavina vuosina ei tiedetä paljon mitään, mutta superrikollisten määrän kasvaessa kasvoi myös hänen asiakaslistansa mukaan lukien Ani-Miehet, Viikatemies ja Narri. Jossain vaiheessa hän loi valtavan robotin Lelun apulaiseksi ja pojan korvikkeeksi Rickin vierailuiden välissä, ja hän sai työtarjouksen Yhtiöltä, mutta halusi jäädä freelanceriksi.


title: Tinuri

text: Vuosia Masonin ja Hämähäkkimiehen ensitapaamisen jälkeen Kingpin palkkasi hänet uudistamaan Hämähäkkimobiilin, yhden Hämähäkkimiehen älyttömimmistä ja pikaisesti hylätyistä tekosista, aseeksi yhteistä vihollistaan vastaan. Asennettuaan autoon kyvyn ajaa pystysuoria pintoja (joka oli aiemmin toteutettu Reed Richardsin kojeella) ja kaasusuuttimilla Hämähäkkimiehen voimien poistamiseksi, Mason lähetti kauko-ohjatun Hämähäkkimobiilin vangitsemaan sankarin, joka manipuloi Lelun vapauttamaan itsensä ja lamautti ennen lähtöään robotin, auton ja keksijän. Hiukan myöhemmin Tinuri päivitti toisen Hämähäkkimiehen vihollisen Raketin välineitä, ja toimitti sitten Raketin viholliselle Jackson Weelelle oudon kulkuneuvon, jota Weele käytti Isona Pyöränä; Raketti tai Pyörä eivät pärjänneet vahvasti ja Masonin maine kärsi heidän tappioistaan. Muiden vastaavat häviöt vain pahensivat tilannetta, ja pian jopa rikkaat asiakkaat kuten Armoton peruivat tilauksensa ja suuri osa alan töistä meni rahoittaja Justin Hammerille.


title: Tinuri

text: Päättäen hyötyä neroudestaan suoremmin, Mason lähetti Lelun ryöstökiertueelle seuranaan toisen vetäytyneen asiakkaansa Narrin kuolettavat lelut; Hämähäkkimies kuitenkin sattui paikalle ja seurasi jäljittäjänsä avulla Lelua Masonin viimeisimpään piilopaikkaan. Mason oli murtunut kun Hämähäkkimies miltei tuhosi Lelun (paljastaen sen robotiksi) ja Hämähäkkimies, joka sääli vanhusta, lähti paikalta kutsumatta poliiseja. Vaikka Mason rakensi myöhemmin Lelun uudelleen, hän päätti olla ryhtymättä henkilökohtaisiin rikoksiin eikä kantanut kaunaa Hämähäkkimiehelle. Sen sijaan hän kokosi asiakaskuntansa uudelleen ja oli pian suositumpi kuin koskaan. Vaikka edes hänen neroutensa ei voinut haastaa Hammerin laajoja resursseja, hän sai uskolliset asiakkaat koska teki työt itse, eikä luottanut alihankkijoihin Hammerin tavoin. Lisäksi Mason hyväksyi arvoituksellisen tarjouksen Latverian hallituksen agenteilta, ilmeisesti Tri Doomin käskystä, joka halusi pitää Masonin potentiaalisena agenttinaan. Latverian taloudellisella tuella Mason antoi asiakkailleen kehittyneempää teknologiaa kuin mihin heillä muuten olisi ollut varaa. Mason keräsi myös monia tietoja alamaailmasta asiakkailtaan ja ajoittain välitti ne Agentille.


title: Tinuri

text: Masonin suosio vaati lopulta kehittyneempää teknologiaa, ja hän kiristi ESU:n tri Evan Swannia antamaan tilat rakentaakseen vahvistuslaitteen Lepinkäiselle, mutta kun Lepinkäinen ei voinut maksaa, Mason hylkäsi hänet Hämähäkkimiehen armoille. Pian hän aloitti siihen mennessä suurimman työnsä, rakentaen 600 metriä pitkän robotin rikolliselle Virgin Starkwellille. Hämähäkkimies ja Kostajat päihittivät robotin ennen kuin Starkwell ehti käyttää sitä, ja Vahinkojen hallinnan John Porter muutti sen Volkswageniksi, vaikka tämä ei varmasti vahingoittanut Masonin ylpeyttä saavutuksesta. Jonkun toisen ylpeys koitui miltei hänen kohtalokseen kun ”Koston Tekojen” agentit palkkasivat hänet lähettämään vangitulle Korppikotkalle toiset siivet jotta hän voisi paeta. Korppikotka, joka ei ollut kiitollinen Masonille tai tämän työnantajille, yritti todistaa kuolettavuutensa ja pakotti Masonin vapauttamaan räjähtävän Nitron, mutta Uudet Mutantit Rusty Collins ja Skids päihittivät heidät. Käyttäen pakonsa hyödyksi Mason jatkoi bisneksiään, varustaen henkilöitä kuten Timanttiselän (Rachel Leighton) ja Mustan Kissan.


title: Tinuri

text: Samaan aikaan yhtiö, joka viimein väsyi Masonin kieltäytymisiin, sieppasi Agentin kiristääkseen häneltä palveluita. Sen sijaan Mason palkkasi Luke Cagen pelastamaan Agentin vaihdossa Cagen isän vapauttamisesta, joka myös oli Yhtiön vankina. Käyttäen Masonin teknologiaa Cage ja liittolaisensa Dakota North lävistivät Yhtiön puolustukset ja molemmat miehet vapauttivat sukulaisensa. Mason ei saanut pitää omaa vapauttaa kun tuomari Michael Hart, superihmisten oikeuteen nimitetty entinen puolustusasianajaja, antoi hänelle usean kuukauden vankilatuomion rahanpesusta, mutta Mason, joka tiesi Hartin vain tekevän työtään, hyväksyi tuomion. Masonin vapauduttua Ansaaja, pitkäaikainen asiakas joka etsi tekosyytä vielä pidempään jatkuneille häviöilleen, väitti saaneensa viallisen laitteen ja haastoi Masonin oikeuteen ”asiakashuijauksesta”. Pyörre, Rengastaja, Urakoitsija ja Vakoojamestari suostuivat todistamaan Masonin tuotteiden laadun puolesta. Ansaaja onnistui saamaan oikeudenkäynnille päivän ja kokosi pitkän listan sympaattisia todistajia: Kuoriainen, Musta Ruoska, Lumimyrsky, Bumerangi, Kurpitsalyhty, Piikkisika ja Puujalkamies. Kun Urakoitsija todisti, että Ansaaja saisi syyttää omaa epäpätevyyttään, tyytyväisten ja tyytymättömien asiakkaiden välille puhkesi mellakka. Hulktar, joka oli läsnä toisen jutun takia, päätyi taistelun tuoksinaan ja tuomari hylkäsi tapauksen, eikä Ansaaja saanut korvauksia.


title: Tinuri

text: Mason otti seuraavaksi tehtävän Enclavelta rakentaakseen normaalitöitään kehittyneemmät välineet, mukaan lukien teleportaatiojärjestelmän, mutta unohti työnsä kun Agentti oli niiden joukossa, joihin iski tuoreimman Raadon (tri William Allen) levittämä zombivirus. Telesiirtyen YPKVV:n komentopaikalle Mason vei Hämähäkkimiehen tukikohtaansa lähettäen sankarin hakemaan vastauksia Kehittäjältä. Pian sen jälkeen Mason sai Shakaalin päiväkirjan ja vei sen YPKVV:lle, jossa sen tietoja käytettiin hyväksi Raadon uhrien hoitamisessa kun Hämähäkkimies voitti Raadon itsensä; pojan kärsimys superroiston käsissä ei kuitenkaan erottanut Masonia elämäntyöstään, ja Justin Hammerin ilmeisesti kuoltua hän tuntui saavan enemmän asiakkaita kun jopa tusinat superroistot etsivät uusia resursseja.


title: Tinuri

text: Siinä missä Mason hyötyi Hammerin kuolemasta, toinen iski paljon kovempaa kun Agentin ilmoitettiin kuolleen superroiston käsissä, jota Michael Hart oli onnistuneesti puolustanut aikanaan ja joka oli välttynyt vangitsemiselta. Kiinnittyen Hartin rooliin murhaajan vapaudessa Mason toivoi häpäisevänsä hänet ja etsi tuomarin asunnosta raskauttavia asiakirjoja. Mason ei halunnut verta, mutta hän vahingossa tappoi Hartin vaimon Alicen tämän yllätettyä hänet, ja ampui sitten hädissään myös palaavan tuomarin. Katuva Mason herätti Hartin henkiin, jonka lyhyt elämä tuonpuoleisessa arvoituksellisen Valamiehistön kanssa antoi hänelle yliluonnollisen kyvyn. Tuomitsijana Hartista tuli kostaja, metsästäen superroistoja Masonin sisäpiirin tietojen avulla. Kun toimittaja Katherine Farrell paljasti Masonin syyllisyyden Hartien kuolemissa, Tuomitsija toi hänet Valamiehistön eteen, joka salli hänen elää ja jatkaa katumustaan; Mason kuitenkin tasapainotti tämän palveluksen liittoutumalla Latverian pääministerin Lucia von Bardasin kanssa, joka käytti hyväkseen vuosia vanhaa taloudellista tukea. Von Bardasin ohjauksessa Mason muutti asiakkaidensa haarniskakomponentteja, jotta ne yhdessä loisivat satoja ihmisiä tappavan tuhoisan räjähdyksen. Kun YPKVV tutki Masonin toimintaa, hänen oli pakko paeta Latveriaan turvaan, miltei tappaen yhden asiakkaansa, uransa uudistaneen Lepinkäisen hylätessään piilopaikkansa. YPKVV ja usea supersankari lopetti Von Bardasin toimet, kuten Mason ehkä osasi odottaa.


title: Tinuri

text: Mason kärsi uuden murhenäytelmän kun hänen pojanpoikansa, viidesluokkalainen, oli niiden satojen joukossa jotka kuolivat Connecticutin Stamfordissa Uusien sotureiden taistellessa Nitroa vastaan, jonka Mason oli miltei vapauttanut vuosia sitten. Kun tämä tapahtuma synnytti superihmisten rekisteröimislain, Masonin asiakas Puujalkamies halusi päivityksen haarniskaansa, jonka sureva Mason toimitti toivoen Puujalkamiehen epäpätevyyden tappavan sekä sankareita että roistoja. Miltei itsemurhahakuisessa epätoivossa Mason toivotti kuoleman tervetulleeksi, kun Tuomari kuulusteli häntä muista vastaavista päivityksistä, mutta Tuomari jätti hänet vain haavoittuneeksi.


title: Basement Jaxx

text: Basement Jaxx on Felix Buxtonin ja Simon Ratcliffen muodostama housea ja yleisemmin elektronista musiikkia tuottava kaksikko. Brittiyhtye nousi sekä fanien että kriitikkojen suosioon 90-luvun lopulla.


title: Basement Jaxx

text: Yhtyeen ura alkoi vuonna 1994 Lontoon eteläisestä kaupunginosasta, Brixtonista, jossa Buxton ja Ratcliffe pitivät säännöllisesti Rooty-nimistä klubi-iltaa.


title: Basement Jaxx

text:
Yhtyeen ensimmäinen kokopitkä albumi "Remedy" julkaistiin 1999. Levy sisälsi singleinä julkaistut kappaleet "Red Alert", "Rendez Vu", "Jump N' Shout" ja "Bingo Bango". "Red Alert" toi bändille lisänäkyvyyttä soituaan Coca-Colan televisiomainoksessa. Samana vuonna julkaistiin myös b-puolia ja remiksauksia sisältävä "Jaxx Unreleased".
Toisen kokopitkän albumin nimeksi tuli klubin mukaan "Rooty". Vuonna 2001 julkaistu levy sisälsi singlet "Romeo", "Jus 1 Kiss", "Where's Your Head At?" ja "Get Me Off". "Romeo" oli albumin avausraita ja sen musiikkivideon tyyliksi valittiin Bollywood-elokuvien parodia. Levyn toinen single, "Where's Your Head At?", oli mukana vuonna 2001 julkaistussa Tomb Raider -elokuvassa, ja nousi vuonna 2002 kansainväliseksi hitiksi. Kappaleen koukkuna oli Gary Numanin "M.E.":stä lainattu melodia. Ihmiskasvoisia laboratorioapinoita sisältävästä musiikkivideosta vastasi ruotsalainen Traktor-ryhmä. Mixmag-lehti kiitteli videota kaikkien aikojen parhaaksi tanssimusiikkivideoksi. Rootyn jälkeen levyn singlejen b-puolia julkaistiin Xxtra Cutz -levynä.


title: Basement Jaxx

text: Vuonna 2003 julkaistulla kolmannella pitkäsoitolla "Kish Kash" vierailivat muun muassa Lisa Kekaula, Me'shell Ndegeocello, Dizzee Rascal, Totlyn Jackson, JC Chasez, Siouxsie Sioux ja Phoebe. Levyltä julkaistiin sinkkuina kappaleet "Lucky Star", "Plug It In" ja "Good Luck", joka uudelleenjulkaistiin vuonna 2004 sen soitua BBC:n UEFA 2004 -ottelulähetysten tunnusmusiikkina. Kappale oli mukana myös Just Married ja Appleseed -elokuvien soundtrackeilla. "Kish Kash" palkittiin seuraavana vuonna parhaan elektonisen/tanssimusiikkilevyn Grammylla.


title: Basement Jaxx

text: Vuonna 2005 julkaistu "The Singles" sisälsi kaikki aiemmilla albumeilla julkaistut singlet, muutaman varhaisemman kappaleen sekä kaksi uutta kappaletta, jotka julkaistiin myös singleinä: "Oh My Gosh" ja "U Don't Know Me". MTV ei esittänyt "U Don't Know Me" kappaleen videota päivälähetyksissään. Videolla nähdään humalainen kuningatar Elizabeth II.


title: Basement Jaxx

text: Neljäs studioalbumi "Crazy Itch Radio" julkaistiin 4. syyskuuta 2006 samanaikaisesti ensimmäisen singlen "Hush Boy" kanssa. Levyn solistivieraina ovat olleet Martina Bang, Johnny Blaze, Lily Allen ja Robyn. Levyn toisen singlen "Take Me Back to Your House" videolla nähdään ukrainalainen kansantanssiryhmä.


title: Basement Jaxx

text: Oman tuotantonsa lisäksi Basement Jaxx remiksaa tilauksesta muiden artistien kappaleita. Tilaustöistä kuuluisimpia ovat Missy Elliottin "4 My People", Justin Timberlaken "Like I Love You" sekä N.E.R.D:in "She Wants to Move".


title: Johan Magnus af Tengström

text: Johan Magnus af Tengström (5. joulukuuta 1793 Turku – 20. marraskuuta 1856 Helsinki) oli suomalainen eläin- ja kasvitieteilijä.


title: Johan Magnus af Tengström

text: Tengströmistä tuli Turun akatemian luonnonhistorian dosentti vuonna 1816 ja museonhoitaja vuonna 1818. Virkaatekevänä luonnonhistorian professorina hän oli vuosina 1824–1825 ja sai professorin arvon 1826. Vuodet 1828–1842 hän toimi Aleksanterin (Helsingin) yliopiston eläintieteen ja kasvitieteen inspehtorina (apulaisena, kaksi viimeistä vuotta vt. professorina). Vuonna 1842 hänet nimitettiin eläintieteen ja kasvitieteen professoriksi Carl Reinhold Sahlbergilta vapautuneeseen virkaan. Tässä virassa hän toimi vuoteen 1847. Hänen seuraajakseen nimitettiin Alexander von Nordmann. Yliopiston kasvitieteellisen puutarhan esimies hän oli vuoteen 1849.


title: Circuito da Boavista

text: Circuito da Boavista on katurata Portossa Portugalissa. Rataa käytettiin kahdesti Portugalin Grand Prix'n näyttämönä.


title: Circuito da Boavista

text: Rata alkaa sataman edessä olevasta "Esplanada do Rio de Janeiro" -nimisestä mutkasta ja jatkuu "Avenida do Boavista" -mutkaan. Syherön osuuden jälkeen palataan maalilinjalle. Ensimmäisen kerran radalla ajettiin 1958. Silloin kilpailun voitti brittiläinen Stirling Moss. Toisen kerran kilpailu radalla järjestettiin vuonna 1960, jolloin vain neljä autoa ajoi maaliin ja voittaja oli australialainen Jack Brabham.


title: Circuito da Boavista

text: Radalla ajettiin kausilla 2007, 2009, 2011 ja 2013 WTCC -sarjan osakilpailu.


title: Incubus

text: Incubus on keskiaikaisen mytologian mukaan miespuolinen demoni, jonka uskottiin ahdistelevan nukkuvia naisia seksuaalisessa tarkoituksessa. Incubukset myös imivät energiaa uhreistaan, jotka jäivät hyvin heikkoon tilaan tai saattoivat jopa kuolla. Incubuksen naispuolinen vastine on succubus.


title: Incubus

text: Legendan mukaan incubus saattoi joskus saattaa naisen raskaaksi ja syntynyttä jälkeläistä kutsuttiin "cambioniksi". Ehkä kuuluisin demonin ja ihmisen yhdynnästä alkunsa saanut oli Kuningas Arthurin tarinoissa esiintyvä velho Merlin.


title: Mary Hoffman

text: Mary Hoffman (s. 20. huhtikuuta 1945 Eastleigh, Hampshire Britannia) on brittiläinen kirjailija. Hän julkaisi ensimmäisen kirjansa "White Magic" vuonna 1975. Sen jälkeen hän on kirjoittanut noin 80 lasten- ja nuortenkirjaa. Suomessa hänet tunnetaan parhaiten Stravaganza-nuortensarjasta.


title: Mary Hoffman

text: Hoffman on opiskellut kirjallisuutta Cambridgen yliopistossa. Hoffman meni naimisiin vuonna 1972 Stephen Barberin kanssa, ja heillä on kolme tytärtä, joista vanhin, Rhiannon Lassiter on myös lastenkirjailija.


title: Mary Hoffman

text: Stravaganza-sarja


title: Maailmanhistoria

text: Maailmanhistoria käsittää ihmiskunnan historian tapahtumat nykyihmisen ilmestymisestä tähän päivään. Historiallinen aikakausi on alkanut eri kulttuureissa eri aikoihin kirjoitustaidon käyttöön ottamisen myötä. Varhaisimmat kirjoitusjärjestelmät kehitettiin noin 5000 vuotta sitten Egyptissä ja Mesopotamiassa. Kirjoitusta edeltävä aika oli esihistoriaa, joka yhdistyy yleensä kivikauteen ja joskus myös pronssi- ja rautakauteen. Maailmanhistorian joitain merkittävimpiä ajanjaksoja olivat varhaishistorian aika, antiikin aika, keskiaika, renessanssi ja uusi aika.


title: Maailmanhistoria

text: Esihistoria tarkoittaa aikaa ennen kirjoitettua tekstiä. Yli 99 % ihmissuvun olemassaolon ajasta on ollut esihistoriaa. Esihistoriallisella ajalla saattoi olla isojakin kyliä, muttei yleensä suuria kaupunkeja ja valtioita.


title: Maailmanhistoria

text: Esihistoria päättyi ensimmäisen kerran Mesopotamiassa ja Egyptissä noin vuonna 3000 eaa. Muualla maailmassa siirtyminen esihistoriasta varhaishistoriaan tapahtui huomattavasti myöhemmin.


title: Maailmanhistoria

text: Kivikausi on useimmiten esihistoriallinen aikakausi, ja pohjoismaissa sitä ovat myös pronssikausi ja rautakausi. Esimerkiksi Lähi-idän korkeakulttuureissa pronssikausi puolestaan oli jo historiallista aikaa.


title: Maailmanhistoria

text: Amerind-kansojen esi-isät saapuivat Amerikkaan noin 13 500 vuotta sitten. Monet riistaeläimet kuolivat Etelä- ja Pohjois-Amerikassa. Useat tutkijat ovat väittäneet, että Amerikassa on saattanut olla ihmisiä jo 50 000–20 000 vuotta sitten, mutta tältä ajalta ei ole löytynyt luurankolöytöjä tai muita todisteita.


title: Maailmanhistoria

text: Pohjois-Amerikan varhaisimpia kulttuureja olivat muun muassa paleointiaanien Clovis-kulttuuri ja biisonin metsästäjien Folsomin kulttuuri. Tästä kehittyi ajan kanssa monia kulttuureja, jonka ansiosta Pohjois-Amerikka jakautui moniin kulttuurialueisiin. Useimmat kulttuurit olivat kiertelevien metsästäjien ja keräilijöiden kulttuureja, mutta arkaaisella kaudella oli kiinteitä kyläkulttuureja. 500 eaa.–500-luvuilla alkoi esiintyä kiinteitä kulttuureja. Intiaanit alkoivat viljellä maata ja pystyttää hautakumpuja. Pohjois-Amerikan ensimmäinen kaupunki perustettiin Mississippin laaksoon 700-luvulla. Anasazit rakensivat Coloradossa pikkukaupunkeja ja kyliä, joita sanottiin puebloiksi.


title: Maailmanhistoria

text: Kun eurooppalaiset tulivat Pohjois-Amerikkaan, siellä oli satoja eri intiaaniheimoja ja -kieliä. Eurooppalaiset aiheuttivat tuhoa väestössä sairauksien ja sotien muodossa.


title: Maailmanhistoria

text: Varhaishistoria tarkoittaa esihistoriaa seuraavaa ajanjaksoa, jonka aikana ensimmäiset tekstilähteet ilmaantuvat. Kirjoitettujen lähteiden määrä on kuitenkin varhaishistoriallisella kaudella vähäinen ja tiedot usein epäluotettavia.


title: Maailmanhistoria

text: Muutamaan jokilaaksoon syntyi sivistystä noin 4000 eaa. Ensimmäinen sivilisaatio syntyi noin 3500 eaa. varhaisessa Mesopotamiassa, Sumerissa nykyisen Irakin alueella Eufrat- ja Tigrisjokien suistossa. Sivilisoitumiskehitys lähti käyntiin jo noin 5500 eaa., jolloin asutusta siirtyi Mesopotamian tulvatasangolle. Egyptin, Indusjoen laakson, Kiinan, Perun ja Keski-Amerikan alueilla tapahtui vastaava sivilisaation synty kuin Sumerissa.


title: Maailmanhistoria

text: Sivilisaation synnyn syinä olivat muun muassa kauppa ja uudet keksinnöt. Sivilisaatio syntyi yleensä jokilaaksoon, jossa oli mahdollista kehittää kastelujärjestelmä, joka oli maanviljelylle välttämätöntä. Maanviljely vaati ihmisiä jäämään sille seudulle. Varhaisen sivilisaation tuntomerkkejä olivat muun muassa kaupunkimainen asumismuoto, kirjoitustaito, valtiomainen hallinto, tavaroiden massatuotanto ja uudet keksinnöt.


title: Maailmanhistoria

text: Keski-Amerikassa kehittyi korkeakulttuureja, jotka kehittivät omaa kirjoitustaitoa ja tähtitiedettä. Keski-Amerikan korkeakulttuurit olivat usein uhreihin, ihmisuhreihin perustuvan monijumalaisen uskonnon kyllästämiä yhteisöjä.


title: Maailmanhistoria

text: Maissin viljely alkoi noin 5000–4500 eaa., jonka syynä oli suurriistan loppuminen ja ilmastonmuutoksen takia. Olmeekit, jotka aloittivat kulttuurikehityksen, rakensivat muun muassa San Lorenzon ja La Ventan seremoniakeskukset. Oaxacan laaksossa elivät sapoteekit, jotka saattoivat keksiä kirjoituksen noin 500 eaa. ja luoda ensimmäisen kaupunkivaltion noin vuonna 100 eaa.


title: Maailmanhistoria

text: Mesoamerikan merkittävin sivistyskulttuuri olivat pian olmeekkien jälkeen aloittaneet mayat. Mayat olivat taitavia rakentajia ja heidän matemaattiset taidot olivat aikaansa nähden edistyneitä. Heillä oli myös hyvin tarkka kalenteri. Tosin mayojen eliitti korosti jumalisuuttaan ja mayojen kaupunkivaltioiden välillä käytiin palon sotia.


title: Maailmanhistoria

text: 600-luvulla Meksikon keskiylängön Teotihuacán ja maya-kulttuurit olivat vahvimmillaan, mutta alkoivat rapistua 700-luvulla. Syynä olivat muun massa kuivuus ja sodat. Intiaaniheimojen sodat hävittivät useita kulttuureja. 900-luvulla barbaariheimot olivat valloittaneet Meksikon alueet.


title: Maailmanhistoria

text: Meksikon ylänköä hallitsivat ensin tolteekit vuosina 980–1160. Pohjoisesta hyökänneet chichimeekit saivat alueen hallinnon tepaneekeille noin vuonna 1300. Asteekit kukistivat tepaneekit 1420-luvulla. Asteekit laajensivat valtaansa, joka ulottui pien Meksikon lahdelle. Espanjalaiset konkistadorit saapuivat Keski-Amerikkaan Hernán Cortésin johdolla 1519. He tuhosivat asteekkivaltakunnan vuoteen 1521 mennessä.


title: Maailmanhistoria

text: Etelä-Amerikassa maissin viljely alkoi noin 6000–4000 eaa., mutta muun muassa peruna, papu ja kurpitsa olivat siihen aikaan merkittävällä sijalla. Saviastioita tehtiin Amazonin alueilla noin 5000 eaa. Asutus siirtyi kiinteisiin kyliin samoihin aikoihin. Laama ja alpakka kesytettiin 4000–3500 eaa. Saviastioiden poltossa käytetty uuni toi mahdollisuudet metallin käsittelyyn, lähinnä kuparin ja kullan muokkauksen, kehittymisen vuosina 1500–800 eaa. 900-luvulla Huari ja Tiahuanaco olivat hallitsevat kulttuurit Andien vuoristoissa. Espanjalaiset konkistadorit, joita johti Frencisco Pizarro, saapuivat Etelä-Amerikkaan vuonna 1532. Kahden vuoden sisällä he hävittivät ja valloittivat inkavaltakunnan.


title: Maailmanhistoria

text: Vedalainen kulttuuri vallitsi Intiassa noin vuosina 1800–500 eaa. Vedalaisella ajalla syntyi Intian kansalliseepos Veda. Arjalaiset levittäytyvät vähitellen Intiaan ja Pakistaniin. He kukistivat alkuperäiset asukkaat, jonka jälkeen orjuuttivat heidät. Pohjoiseen muodostui taistelevia kuningaskuntia. 1300-luvulla eaa. rautakaudella alkoi kaupungistuminen. 1200–800-luvulla eaa. maalattu harmaa keramiikka levisi maahan ja 700–300-luvulla eaa. tehtiin "pohjoista mustaa kiillotettua keramiikkaa". 600-luvulla eaa. valtaan nousivat suuret kaupunkiruhtinaat Mahajanapadat. Ensimmäinen Intian suurvalta syntyi noin 500–300-luvulla eaa., jota johti Mauryan dynastia.


title: Maailmanhistoria

text: Vedalainen kulttuuri jaetaan kahteen aikakauteen, joista ensimmäinen on varhaisvedalainen aikakausi (noin 1700–1000 eaa.) ja toinen myöhäisvedalainen aikakausi (noin 1000–500 eaa.) Vedalaisen kauden kulttuureja olivat muun muassa Gandharan kulttuuri ja Hautausmaa H-kulttuuri.


title: Maailmanhistoria

text: Zhou-dynastia hallitsi Kiinassa 1066–221 eaa., mutta koko Kiinaa vain niin sanotun Läntisen Zhoun ajan 1066–771 eaa. eli noin 300 vuotta. Zhou-dynastia alkoi siitä kun Zhou-heimo kukisti melko äkillisesti Zhou-dynastiaa edeltäneen Shang-dynastian viimeisen hallitsijan Di-xinin. Vuonna 771 eaa. barbaarien tukemat aateliset surmasivat Zhou-dynastiaan kuuluneen kuninkaan Zhou Youwangin, jonka seurauksena uusi pääkaupunki siirrettiin itään. Samoihin aikoihin maa hajosi itsenäisiin feodaalivaltioihin, ja alkoi poliittisesti hajanainen Itäinen Zhou. Itäinen Zhou jatkui vuoteen 256 eaa.


title: Maailmanhistoria

text: Zhou-dynastia oli pisimpään kestänyt Kiinan dynastia, joka melkein 850 vuotta. Zhou-dynastian Läntisen Zhoun aikana pääkaupunki oli Hào Wei -joen laaksossa nykyisen Xi'anin kaupungin lähellä ja Itäisen Zhoun aikana Luoyangissa, joka on nykyisessä Henanin provinssissa. Zhou-dynastia aloitti opin hallitsijan taivaallisesta mandaatista, ja että hallitsijan kaatuminen todistaisi mandaatin menettämisen. Zhou-dynastia jakautuu kahteen aikakauteen Läntiseen Zhouhon ja Itäiseen Zhouhon, joista jälkimmäinen jakautuu vielä kahteen pienempään aikakauteen, joista ensimmäinen on Kevättä ja syksyä ja toinen Taistelevat läänitysvaltiot.


title: Maailmanhistoria

text: Antiikki eli vanha aika on aikakausi erityisesti kreikkalaisessa ja roomalaisessa historiassa, noin 800 eaa.–500 jaa. Ajanjaksoa on pidetty merkittävänä koska on katsottu että länsimainen sivistys ja yhteiskunta juontavat juurensa tuosta ajasta. Monet keksinnöt, tavat, arvostukset ja tyylit ovat joko antiikin kreikkalaisten tai roomalaisten luomia tai heidän kauttaan länsimaiseen kulttuuriin omaksuttuja. Myös latinalaiset aakkoset ovat antiikista. Foinikialaisilta peräisin oleva kirjaimisto kehittyi kreikkalaisten ja roomalaisten muokkaamana ns. latinalaiseksi kirjaimistoksi.


title: Maailmanhistoria

text: Antiikin Kreikan historia jaetaan yleensä arkaaiseen aikaan (n. 700–480 eaa.), klassiseen aikaan (480–330 eaa.) ja hellenistiseen aikaan (330–27 eaa.). Antiikin hellenistinen kulttuuri jatkui tämän jälkeen Rooman vallan alaisuudessa. Antiikin Kreikkaa on pidetty eurooppalaisen sivistyksen kehtona. Kreikkalainen kulttuuri perustui monilta osin aikaisempien korkeakulttuurien, esimerkiksi egyptiläisten ja foinikialaisten perinnölle.


title: Maailmanhistoria

text: Antiikin Kreikalle tarkoitetaan historiallisia muinaiskreikkaa puhuneita valtioita. Kreikassa kehittyi jo pronssikaudella kirjoitustaitoinen korkeakulttuuri. Noin 1100 eaa. Kreikka joutui eristetyksi, jonka jälkeen syntyi 200 vuotta kestänyt levoton aikakausi. Kreikkaan tunkeutui noina aikoina indoeurooppalaisia heimoja. Samoihin aikoihin kehittyi kaupunkivaltioiksi kutsuttu poliittinen järjestelmä. Noin vuosina 560–510 eaa. Ateenaa hallitsivat tyrannit.


title: Maailmanhistoria

text: Antiikin Kreikan kulta-aikana on pidetty klassista aikaa, joka alkoi persialaissodista noin vuonna 480 eaa. Se päättyi Aleksanteri Suuren kuolemaan vuonna 323 eaa. Hänen kuolemaan jälkeen alkoi hellenistinen aika. Hellenistisenä aikana Kreikkalainen kulttuuri levisi Keski-Aasiaan ja Intiaan asti. Hellenistin aika päättyi roomalaisvalloituksiin.


title: Maailmanhistoria

text: Rooman valtakunta (usein myös "antiikin Rooma") oli antiikin aikaisen Rooman kaupunkivaltion pohjalta kasvanut laaja imperiumi. Ensimmäiset asutuksen merkit Rooman kaupungin alueella ovat noin 1300-luvulla eaa. Rooman kaupungistuminen lienee alkanut 700-luvulla eaa. Rooma kehittyi vuosisatojen aikana Välimeren ympäröiväksi maailmanvallaksi. Rooma jakautui kahtia Länsi-Roomaksi ja Itä-Roomaksi vuonna 395. Rooman valtakunnan länsiosa kukistui vuonna 476, jolloin Länsi-Rooman viimeinen keisari syrjäytettiin. Itä-Rooma eli Bysantti jatkoi toimintaansa Konstantinopolin turkkilaisvaltaukseen saakka 1453.


title: Maailmanhistoria

text: Rooman valtakunnan perustivat tarun mukaan Romulus ja Remus 21. huhtikuuta 753 eaa. Rooman valtakunta sai alkunsa kyläyhteisönä vuoden 1000 eaa. tienoilla. 400- ja 300-luvuilla eaa. käytiin monia sotia Italian muita valtioita vastaan. Vähitellen Rooma laajensi hallitsemiaan alueitaan. Rooma ajautui kriisiin vuonna 133 eaa., joka johti sarjaan sisällissotia. Vuonna 91 eaa. lähes koko Italia kapinoi ja se rauhoitettiin antamalla kaikille Pojoen eteläpuolisille asukkaille kansalaisuus. Vuonna 73 eaa. orjat nousivat kapinaan. 6000 orjaa ristiinnaulittiin Via Appian varrelle. Vuonna 44 eaa. salaliittolaiset murhasivat Julius Caesarin senaatissa, jonka jälkeen alkoi uusi sisällissotien kausi.


title: Maailmanhistoria

text:
200-luvun kriisi oli Rooman valtakunnassa vuosina 235–275, jolloin valtakunta kävi lähes tuhon partailla. Keisari Theodosiuksen kuoltua Rooma jakautui itäiseen ja läntiseen keisarikuntaan. Länsi-Rooma kukistui vuonna 476, kun ostrogootit syrjäyttivät viimeisen Länsi-Rooman keisarin, Romulus Augustuluksen.
Itä-Rooma pysyi pystyssä vuoteen 1453 asti.


title: Maailmanhistoria

text: Islam syntyi Arabian niemimaalla 600-luvulla profeetta Muhammadin opetusten pohjalle. Muhammed yhdisti beduiiniheimot. He kapinoivat pian Muhammedin kuoleman jälkeen, mutta hänen seuraaja Abu Bakr rauhoitti kapinoivat heimot. Muhammadin seuraajat eli kalifit valloittivat tämän jälkeen nopeassa tahdissa suurimman osan Lähi-itää, Pohjois-Afrikan ja Espanjan. Valloitetut saivat pitää uskonsa ja tapansa, kunhan tunnustivat islamin ylivallan ja maksoivat veroja Medinan keskushallinnolle.


title: Maailmanhistoria

text: Bysantin valtakunnan heikkous ja kristittyjen keskinäinen hajaannus mahdollisti nopean laajenemisen lännessä. Laajenemisen tahdin saneli muslimiyhteisön sisäinen dynamiikka. Arabian niemimaan rauhoituttua ryöstöretkien kohteet oli etsittävä entistä laajemmalta alueelta sekä idässä että lännessä. Sadan vuoden aikana Muhammadin kuolemasta islamilainen valtio ulottui aina Atlantilta Keski-Aasiaan.


title: Maailmanhistoria

text: 1700-luvulta lähtien islamilaiset alueet joutuivat eurooppalaisen imperialismin piiriin. Noin 200 vuotta myöhemmin islamiin vaikuttivat monet muut ideologiat kuten sosialismi, mutta uskonto säilytti ominaispiirteensä.


title: Maailmanhistoria

text: Yleensä keskiajan katsotaan alkaneen vuonna 476 Länsi-Rooman tuhosta ja päättyneen viimeistään vuonna 1492 Amerikan löytymiseen. Keskiaikaa edelsi vanha aika ja seurasi uusi aika. Kuvan keskiajasta jonkinlaisena "pimeänä" kautena loivat uuden ajan alun oppineet, jotka halusivat siten korostaa renessanssina tunnetun oman aikakautensa merkitystä sekä omaa etevämmyyttään aikaisempiin oppineisiin nähden. Itä-Rooma säilyi Bysantin valtakuntana renessanssiin saakka.


title: Maailmanhistoria

text: Kiinan keskiaika (200-luku – 600-luku) oli hajaannuksen aikaa Kiinassa. Kiinan yhdisti 200-luvulla eaa. Qin-dynastian keisari Shi Huang Ti. Kiinassa vallitsi silloin feodalismin tapainen järjestelmä. Kiinan keskiaika alkaa Han-dynastian hajoamisesta ja päättyy Sui-dynastiaan. Ajanjaksolle osuneita Kiinan dynastioita olivat Kolme kuningaskuntaa, Läntinen Jin-dynastia, Itäinen Jin-dynastia ja Eteläiset ja pohjoiset dynastiat.


title: Maailmanhistoria

text: Varhaiskeskiaikana siirryttiin rahataloudesta vaihtokauppaan, talous ja kauppa taantuivat sekä asutuskeskukset pienenivät. Varhaiskeskiaikana väestön elinikä oli alhainen. Germaanit eivät omaksuneet roomalaista valtiorakennetta, vaan käytössä olivat yksinkertaisemmat hallinto- ja valtarakenteet. Feodalismijärjestelmä syntyi. Kirjallinen kulttuuri alkoi elpyä 700-luvulla.


title: Maailmanhistoria

text: Rooman valtakunta oli alkanut taantua jo myöhäisantiikissa. Ihmisten liikkuvuus väheni ja maaorjuus yleistyi. Väestömäärä pieneni. Pohjoisesta saapui kuitenkin germaaneja, jotka saattoivat Rooman puolustuskannalle. Hunnien saapuminen lisäsi väestöpainetta ja Rooman alueille saapui gootteja. Talouden taantuma vaikeutti Rooman valtakunnan alueiden puolustusta.


title: Maailmanhistoria

text: 700-luvulta lähtien Länsi-Eurooppa alkoi elpyä. Ilmaston viileneminen pysähtyi ja maataloustuotanto kasvoi. Kaarle Suuri palautti keisariuden länteen, paavi kruunasi hänet keisariksi. Kulttuurielämä elpyi Kaarle Suuren kaudella.


title: Maailmanhistoria

text: Viikingit, madjaarit ja muslimit nousivat uhkaksi Kaarle Suuren kauden jälkeen. Viikingit hyökkäsivät pohjoisille rannikkoalueille sekä jokia pitkin sisämaahan. Lännessä paavi nousi yhä selvemmin kirkon johtajaksi.


title: Maailmanhistoria

text: Sydänkeskiajalla vaihtokauppa vaihtui rahan käyttöön. Talouskasvu kehittyi ja kulttuurinen kehitys nopeutui. Myös väestönkasvu kiihtyi ja poliittinen tilanne Euroopassa vakiintui. Tämän ansiosta syntyi lukuisia poliittisia ja sosiaalisia muutoksia. Tilanne tarjosi myös pohjan oppineisuuden uudelle nousulle ja skolastiikan kehitykselle. Opetuksen tason nostamista edesauttoivat myös kirkon sisäiset vaatimukset papiston tason nostosta. Tämä johti yliopistojen syntyyn. Myös kaupungit kasvoivat.


title: Maailmanhistoria

text: 1000-luvulla suuri skisma johti idän ja lännen kirkon eroon. Ristiretket syntyivät paavin aloitteesta 1000-luvun lopulla. Sydänkeskiajan alussa Pohjolaan levisi kristinusko ja sinne syntyi kolme kristillistä kuningaskuntaa: Tanska, Norja ja Ruotsi. Tanska oli näistä kehittynein. Ruotsi suuntasi katseensa itään. Normannit valloittivat Englannin 1066. 1100-luvulla Englantiin muodostettiin ensimmäinen parlamentti, jonka suhteet hallitsijaan määritettiin Magna Cartassa 1215. Bysantin valtakunta jatkoi olemassaoloaan idässä, vaikkakin entisestä heikentyneenä.


title: Maailmanhistoria

text: Kiinan renessanssi alkoi 900-luvulla Tang-dynastian hajoamisesta ja päättyi 1200-luvulla Yuan-dynastiaan. Kiinan renessanssi muistutti paljon Euroopan renessanssia. Kiinan renessanssin aikakaudelle osuvia dynastioita olivat Viisi dynastiaa, Liao-dynastia, Song-dynastia, Jin-dynastia. Kiinan renessanssin aikana Kiinassa keksittiin muun muassa kompassi.


title: Maailmanhistoria

text: Myöhäiskeskiaika alkoi 1300-luvun alussa ja päättyi uuden ajan alkaessa noin 1400-luvun lopulla. Rutto saapui Eurooppaan, jonka seurauksena Euroopan väkiluku putosi nopeasti kolmanneksella. Sodat ja monet muut kriisit pysäyttivät myös Euroopan taloudellisen kehityksen. Kun rutosta alettiin selvitä, ihmiset alkoivat muuttaa maaseudulta kaupunkeihin. Alkavat löytöretket, painokone, uskonpuhdistus ja tieteellinen vallankumous vaikuttivat maailmankuvaan.


title: Maailmanhistoria

text: Itämeren piirissä vaikuttivat Hansaliitto ja voimakkaat kauppiassuvut. Pohjolassa perustettiin 1397 Kalmarin unioni, joka yhdisti Ruotsin, Norjan ja Tanskan yhteiseen liittoon. Tanska oli liiton hallitseva osapuoli ja tilanteeseen tyytymätön Ruotsi irtautuikin siitä 1523. Norjan ja Tanskan liitto jatkui pitkälle uudelle ajalle.


title: Maailmanhistoria

text: Ranskan ja Englannin välillä käytiin satavuotinen sota. Aragonian Ferdinand II ja Kastilian Isabella menivät naimisiin ja yhdistivät valtakuntana. Siitä syntyi Espanja. Idässä osmanit valloittivat Konstantinopolin 1453. Bysantin valtakunta tuhoutui.


title: Maailmanhistoria

text: Uusi aika on historian periodisoinnissa käytetty käsite, jolla tarkoitetaan useimmiten ajanjaksoa, joka kattaa ajan 1400–1500 -luvuilta nykypäiviin saakka. Rajapyykkinä keskiaikaan esitetään usein esimerkiksi Amerikan "löytyminen" (1492), kirjapainotaidon keksiminen (1436) sekä reformaatio.


title: Maailmanhistoria

text: Renessanssi tarkoittaa "uudelleensyntymistä". Kyse on uusista, pääosin 1400-luvun alussa kulttuurissa tapahtuneista muutoksista, jotka ilmenivät muun muassa kuvataiteissa, kirjallisuudessa, musiikissa ja tieteissä. Laajassa mielessä renessanssi tarkoittaa taide-, kulttuuri- ja aatehistoriallista murrosta siirryttäessä keskiajalta uuteen aikaan. Varhaisrenessanssi alkoi jo 1300-luvun alussa Italian kaupunkivaltioissa. Renessanssin syntyyn on katsottu olevan syynä Bysantista Italiaan saapuneet pakolaiset, jotka herättivät uudelleen kiinnostuksen antiikin ajan tieteisiin ja taiteisiin.


title: Maailmanhistoria

text: Renessanssin aikana polyfonia muuttui monimutkaisemmaksi. Leonardo da Vinci kehitti tekniikan, jossa valo ja varjo sekoittuvat toisiinsa ilman viivaa tai rajalinjaa. Johannes Gutenberg keksi irtokirjasimet, joka lisäsi kirjoitetun tekstin, tiedon ja aatteiden leviämistä. Italialaisissa kaupunkivaltioissa kehittyi myös orastava varhaiskapitalismi. Renessanssiajan merkittävimpänä aatesuuntauksena pidetään humanismia.


title: Maailmanhistoria

text: Ming-dynastia hallitsi Kiinassa vuosina 1368−1644. Sitä edelsi Yuan-dynastia ja seurasi Qing-dynastia. Ming-dynastian perusti Zhu-perhe. Monien mielestä Ming-dynastia alkuvaiheissaan oli maailman edistynein valtio. Ming-dynastia syntyi kun mongolien Yuan-dynastiaa vastustavat talonpoikaiskapinat ajoivat mongolit takaisin Mongolian aroille. Sen jälkeen vuosikausia kestänyt han-kiinalaisten valtakamppailun voitti Zhu Yuanzhangin johtama kapinallisryhmä. Hän julistautui keisari Hongwuksi ja aloitti Ming-dynastian vuonna 1368. Ming-dynastian pääkaupunki oli Nanjing.


title: Maailmanhistoria

text: Pitkät sodat mongoleja vastaan ja Japani hyökkäykset heikensivät Ming-dynastiaa 1500-luvun lopulta lähtien. 1600-luvulla syntyi kapinoita, joiden syinä oli sisäinen tyytymättömyys hallinnon joustamattomuuteen muun muassa väestönkasvun aiheuttamissa kysymyksissä. Li Zichengin johtamat joukot onnistuivat kaatamaan Ming-dynastian ja siten luomaan Qing-dynastian.


title: Maailmanhistoria

text: Renessanssin aikana ihmiset kuten Martti Luther alkoivat uudistaa katolisen kirkon oppeja. Ennen Lutheria "esiuskonpuhdistajat" esimerkiksi John Wycliffe ja Jan Hus olivat hyökänneet kirkon oppeja vastaan. Martti Luther vastusti sitä, että kirkko myi aneeksi kutsuttaja kirjeitä joissa luvattiin paikka taivaaseen. Reformaatio, jota sen kannattajat kutsuivat uskonpuhdistukseksi, on 1500-luvulla Länsi-Euroopassa alkanut liike, joka syntyi alun perin Sveitsissä. Saksan Wittenbergissä toimivan saksalaisen augustinolaismunkki Martti Lutherin uskonpuhdistuksellisen toiminnan tuloksena syntyi Luterilainen kirkko.


title: Maailmanhistoria

text: Ruotsi (tuolloin myös Suomi) oli ensimmäinen valtio, joka muutti virallisen uskontonsa luterilaiseksi. Tämä toteutettiin kuningasjohtoisesti, sillä se tarjosi Kustaa Vaasalle ottaa kirkko hallintaansa ja peruuttaa sen omaisuus kruunulle. Englannissa toteutettiin uskonpuhdistus Henrik VIII:n johdolla.


title: Maailmanhistoria

text: Vuonna 1517 Luther julkaisi 95 teesiä, jotka levitessään aloittivat laajan liikkeen, jota helpotti Johannes Gutenbergin keksimä painokone ja irtokirjasimet. Joulukuussa 1517 teesit painettiin ja ne alkoivat levitä Saksassa. Uskonpuhdistuksen aikana syntyi Luterilaisen kirkon lisäksi myös anglikaaninen ja reformoitu kirkko. Reformaation keskeisimmät alueet olivat Sveitsissä, Englannissa ja Saksassa.


title: Maailmanhistoria

text: Suurten löytöretkien aika alkoi 1400-luvun alussa ja päättyi 1600-luvun alussa. Tuona aikana eurooppalaiset löytöretkeilijät purjehtivat ympäri maapalloa kartoittaen Euroopalle aiemmin tuntemattomia alueita. Renessanssin aikainen kartografian sekä navigointi- ja laivanrakennustaidon kehitys mahdollisti valtameripurjehduksen Välimerta kauemmas, mikä oli edellytyksenä näille retkille. Ennen kuin löytöretkille lähdettiin, piti kartuttaa tietoa merivirroista ja tuulista. Löytöretkien tavoitteet olivat usein talouspoliittisia, mutta tavoitteina saattoivat olla myös uskonnolliset päämäärät, eli levittää kristinuskoa pakanoiden keskuuteen.


title: Maailmanhistoria

text: Löytöretkien seurauksina muille mantereille levisi eurooppalaista kulttuuria. Pian löytöretkien jälkeen eurooppalaiset alkoivat perustaa siirtomaita ensin Amerikan mantereelle, myöhemmin myös Afrikkaan ja Aasiaan. Välillä eurooppalaiset jopa tuhosivat muiden mantereiden alkuperäistä kulttuuria. Myös kasvit, eläimet ja taudit levisivät. Varhaisiksi löytöretkeilijöiksi voidaan kutsua Marco Poloa ja Leif Erikssonia. Tunnettuja löytöretkeilijöitä olivat muun muassa Kristoffer Kolumbus ja James Cook.


title: Maailmanhistoria

text: Tieteellinen vallankumous on tieteenhistoriassa käytetty nimitys jotakuinkin vuosien 1500–1700 välisen ajan luonnontieteiden edistykselle. Tieteellisen vallankumouksen aikana käytettiin tiedon hankinnassa kokeellisia menetelmiä. Luonnonilmiöitä pyrittiin kuvaamaan mahdollisimman tarkasti matemaattisin keinoin. 1500–1700-lukujen kehityksen ansiosta eurooppalaisen tieteen taso ohitti muun maailman.


title: Maailmanhistoria

text: Tieteellisen vallankumouksen aikana havaittiin muun muassa mekaniikan lait ja aurinkokeskeinen maailmankuva. Tähtitieteessä ajanjaksosta on käytetty nimeä "Kopernikuksen vallankumous", joka on saanut nimensä puolalaisen Nikolai Kopernikuksen alullepanemalle tähtitieteelliselle edistysaskeleelle, jossa antiikista peräisin oleva geosentrinen aurinkokuntamalli korvattiin uudella aurinkokeskisellä mallilla.


title: Maailmanhistoria

text: Peter Dear on tiivistänyt tieteellisen vallankumouksen aiheuttamat muutokset kuudeksi kohdaksi:


title: Maailmanhistoria

text: Valistus oli 1700-luvun eurooppalainen älyllinen liike, joka korosti sivistystä, järjenmukaisuutta ja yksilönvapautta. Valistusaate pyrki järkeen nojautuen perusteellisiin uudistuksiin kulttuurin ja yhteiskuntaelämän aloilla. Liikkeen johtavat hahmot näkivät olevansa rohkea ja tärkeä älykköjen ryhmä, joka vei maailmaa eteenpäin ”pimeän ajan” eli keskiajan synnyttämän irrationaalisen ja taikauskoisen hirmuvallan ikeestä. Ensimmäisiä kuuluisia ajattelijoita tällä aikakaudella olivat John Locke ja Thomas Hobbes, jotka kirjoittivat monia autoritaarisia pakkovaltoja vastustavia sekularistisia kirjoituksia jo 1600-luvulla.


title: Maailmanhistoria

text: Valistusaikana syntyi liberalismi, ja jonka isinä pidetään muun muassa Locke, Kant, Chydenius, Smith ja Jefferson. Liike antoi mahdollisuudet Amerikan ja Ranskan vallankumouksen lisäksi myös kapitalismille ja sosialismille.


title: Maailmanhistoria

text: Teollinen vallankumous on nimitys, jota käytetään laajamittaisesta sosiaalisesta, taloudellisesta ja teknologisesta muutoksesta 1700- ja 1800-lukujen taitteen Isossa-Britanniassa. Se alkoi pääasiallisesti hiilikäyttöisen höyryvoiman käyttöönotosta ja automatisoidun, koneistetun tuotannon käyttöönotosta, pääasiallisesti tekstiilialalla. Teknologinen ja taloudellinen prosessi nopeutui höyrykäyttöisten laivojen, veneiden ja maaliikenteessä rautatien käyttöönoton myötä. Teollinen vallankumous alkoi Isosta-Britanniasta ja levisi muualle Eurooppaan ja Pohjois-Amerikkaan vaikuttaen lopulta koko maailmaan.


title: Maailmanhistoria

text: Teollisen vallankumouksen aikana sanomalehtien ja kirjanjulkaisun määrä nousi, joka vaikutti paljon ihmisten lukutaidon nousuun ja massojen poliittiseen osallistumiseen. Länsi-Euroopassa ja Pohjois-Amerikassa suuria määriä ihmisiä muutti maaseuduilta kaupunkeihin maatyön korvautuessa palkkatyöllä teollisuudessa.


title: Maailmanhistoria

text: Portugalilaiset perustivat kauppa-aseman Guineanlahden rannalle vuonna 1482. Kaupan pääasiallisia kohteita olivat muun muassa orjat, kulta, norsunluu ja mausteet. Eurooppalaisten levitessä Amerikkaan, orjia haettiin Afrikasta työvoimaksi maatiloille. Jotkin alueet joutuivat jo 1500-luvulla Euroopan valtioiden siirtomaiksi. 1800-luvulla tutkimusmatkailijat, joista kuuluisimpia ovat David Livingstone ja Henry Morton Stanley, saivat Afrikan mantereen keskiosatkin pääpiirtein kartoitetuksi.


title: Maailmanhistoria

text: Vielä 1800-luvulla siirtomaita Afrikassa oli vain rannikolla. Muutaman vuosikymmenen kulutta, Afrikka oli lähes kokonaan Ranskan, Italian, Ison-Britannian, Saksan ja Belgian, Portugalin hallussa. Espanjallakin oli pieni alue Afrikasta. Afrikan mantereelle jäi vain kaksi itsenäistä valtiota, Liberia ja Etiopia. Liberia säästyi, koska se oli perustettu turvavaltioksi Yhdysvalloista muuttaville entisille orjille ja Etiopiassa oli kristitty keisari. Siirtomaiden tarkoituksena olivat muun muassa halvat raaka-aineet ja työvoima. Suurin osa Afrikan siirtomaista itsenäistyi 1960-luvulla.


title: Maailmanhistoria

text: Uusin aika on varsinkin poliittisen historian tutkimuksessa käytetty periodisaatiokäsite, joka rajaa osan uudesta ajasta omaksi aikakaudekseen. Raja asetetaan usein 1700–1800 -lukujen taitteeseen. Uusin aika jatkuu nykyaikaan saakka. Perinteisesti yhtenä rajapyykkinä on pidetty Ranskan vallankumousta (1789). Uusimman ajan ajanjaksona muodostui naisasialiike, joka tavoitteli naisten taloudellista itsenäisyyttä ja äänestysoikeutta. Naisetkin itsenäistyivät ja heidän painoarvonsa yhteiskunnassa kasvoi.


title: Maailmanhistoria

text: Uusimman ajan merkittävimpiä tapahtumia ovat olleet muun muassa ensimmäinen ja toinen maailmansota sekä siirtomaavaltojen syntyminen ja loppuminen. Neuvostoliitto hajosi vuonna 1991. Itä- ja Länsi-Saksa yhdistyivät ja Euroopan unioni laajentui. Vuonna 2002 15 valtiota otti yhteisvaluutta euron käyttöönsä.


title: Euroopan historia

text: Euroopan historia. Euroopan ensimmäiset korkeakulttuurit, minolainen ja mykeneläinen kulttuuri, syntyivät nykyisen Kreikan alueella. Euroopan nimi on mahdollisesti peräisin kreikkalaisesta mytologiasta, jossa ylijumala Zeus vietteli Europa-neidon.


title: Euroopan historia

text: Antiikin ajaksi kutsutaan antiikin Kreikan ja Rooman suuruuden aikaa. Ajanjaksoa on pidetty merkittävänä, koska länsimaisen sivistyksen ja yhteiskunnan on katsottu juontavan juurensa tuosta ajasta. Muun muassa monet keksinnöt, tavat, arvostukset ja tyylit ovat joko antiikin kreikkalaisten tai roomalaisten luomia tai heidän kauttaan länsimaiseen kulttuuriin omaksuttuja.


title: Euroopan historia

text: Antiikin Kreikkaa on pidetty eurooppalaisen sivistyksen kehtona. Kreikkalainen kulttuuri perustui monilta osin aikaisempien korkeakulttuurien, esimerkiksi egyptiläisten ja foinikialaisten, perinnölle.


title: Euroopan historia

text: Kaupankäynnin yhteydessä Kreetalle syntyi vauras yhteiskunta noin vuoden 2000 eaa. aikoihin. Yhteiskunnan ympärille kasvoi minolainen korkeakulttuuri. Kulttuurin rinnalla eli myös toinen, mykeneläinen kulttuuri. Mykeneläisellä ajalla (1550–1000 eaa.) kulttuurin painopiste siirtyi mantereelle Kreikkaan. Mykeneläinen aika saa nimensä Argoliin maakunnassa sijainneesta Mykenen palatsikeskuksesta, jonka valtias hallitsi laajoja alueita sekä mantereesta että saaristosta. Minolaiset ja mykeneläiset hallitsivat kirjoitustaidon, jonka käyttö kohdistui lähinnä vain kirjanpitoon eikä kirjallisuuden luomiseen.


title: Euroopan historia

text: Sisäiset levottomuudet ja heimosodat köyhdyttivät Kreikkaa, ja Mykenen valtiaat menettivät asemansa noin vuonna 1100 eaa. Seuraavat vuosisadat olivat Kreikkaa hallinneiden sotapäällikköjen ja sukujen välistä kilpailua. Tätä aikaa, 1100–800 eaa., kutsutaankin Kreikan pimeiksi vuosisadoiksi, koska tietoa tuolta ajalta on jäänyt melko vähän. Valta siirtyi pikkuhiljaa maata omistavalle ylimystölle eli aristokraateille, jotka perustivat kaupunkeja puolustautumista ja kaupankäyntiä varten. Seuraavan kolmen vuosisadan aikana eli arkaaisella kaudella (, ”vanha”) syntyivät Kreikan kaupunkivaltiot ("polis"). Kaupunkivaltio muodostui keskuspaikasta ja ympäröivästä maaseudusta. Suurin osa väestöstä sai elantonsa maataloudesta.


title: Euroopan historia

text: Kaupunkivaltioiden hallitsemista kutsuttiin politiikaksi. Se tarkoitti käytännössä sitä, että väestön yhteisistä asioista puhuttiin julkisesti, eikä vallankäyttö perustunut pelkkään voimaan ja mielivaltaan. Monissa kreikkalaisvaltioissa toteutettiin 400-luvulle mennessä demokraattinen valtiomuoto. Demokratia ei koskenut kaikkia vaan ainoastaan vapaat miehet saivat osallistua päätöksentekoon kansankokouksissa, neuvostoissa ja oikeusistuimissa. Orjia, niin miehiä kuin naisiakin, vapaita naisia, ulkomailla syntyneitä ja lapsia demokratia ei koskenut. Demokratia poikkesi hyvin paljon nykyaikaisesta kansanvallasta. Se oli joiltakin osin viety pidemmälle, sillä esimerkiksi Ateenassa suurin osa valtion viroista täytettiin puhtaasti arpomalla. Kuka tahansa saattoi siten saada huomattavan määrän valtaa ja vastuuta. Toisaalta se oli myös rajoittunutta. Parhaimmillaankin kreikkalaisista äänioikeutettuja oli korkeintaan kymmenen prosenttia väestöstä. Naisten asema oli erityisen alistettu, sillä heidät pyrittiin sulkemaan koteihin ja heidän liikkumistaan ja pukeutumistaan säännösteltiin.


title: Euroopan historia

text: Demokratian ohella muodostui myös oligarkia eli harvojen valta. Kansan tuella hallitsijaksi nousseita yksinvaltiaita kutsuttiin tyranneiksi. Nykyään tyrannilla tarkoitetaan mielivaltaista hallitsijaa.


title: Euroopan historia

text: Foinikialaiset olivat Lähi-idässä vaikuttanut kauppiaskansa, joka persialaisten kasvavan painostuksen alla alkoi perustaa Välimeren rannoille siirtokuntia kauppa-asemiksi sekä pakopaikoiksi. Ehkä tunnetuin siirtokunta oli Pohjois-Afrikkaan vuonna 800 eaa. perustettu Karthago, josta sittemmin tuli Rooman valtakunnan pahin kilpailija. Foinikialaisten perustamat siirtokunnat eivät kaikesta huolimatta muodostaneet yhtenäistä ja vahvaa valtiota. Foinikialaisilla oli laivanrakennus- ja merenkulun taidon lisäksi hyvät yhteydet muihin kansoihin, kirjallinen kulttuuri sekä itsenäiset kaupungit.


title: Euroopan historia

text: Kreikkalaiset eli helleenit perivät foinikialaisilta heidän ominaisuuksiaan kuten merenkulun taidon. Kreikkalaiset alkoivat myös laajentaa vaikutusaluettaan perustamalla siirtokuntia foinikialaisten tapaan Välimeren rannoille, mutta myös Mustanmeren rannoille. Siirtokuntiin helleenit purkivat väestönkasvun. Eniten siirtokuntia perustettiin Etelä-Italiaan. Siirtokuntiin siirtyi nuoria miehiä maanviljelijöiksi, käsityöläisiksi ja kauppiaiksi. Näin syntyi helleenien taloudellinen verkosto, joka yhdisti kotimaan ja sen siirtokunnat.


title: Euroopan historia

text: Laajat kauppayhteydet tekivät Kreikan kaupunkivaltioista varakkaita ja vaikutusvaltaisia. Yhdeksi vaikutusvaltaisimmista valtioista muodostui Ateena. Siirtokunnista tuotiin kaupunkivaltioihin viljaa, metalleja sekä puuta. Kaupunkivaltioista taas vietiin viiniä, oliiviöljyä ja savi- ja metalliesineitä. Kaupan lisäksi kreikkalaiset ansaitsivat tuloja tavarankuljetuksella. He ottivat käyttöön hopearahan, jota käytettiin maksuvälineenä. Kaupunkivaltioista ja osasta sen väestöstä kehittyi varakkaita. Vaurauden turvin he saattoivat jättäytyä pois ruumiillisesta työstä ja pystyivät keskittymään ajatteluun sekä kulttuuriin.


title: Euroopan historia

text: Kreikkalaiset eivät kuluttaneet voimiaan maailmanvalloitukseen, minkä takia yhteiskunta pysyi huomattavan pitkään toiminnassa. Vasta Makedonian kuningas Aleksanteri Suuri yritti tehdä tunnetusta maailmasta kokonaan kreikkalaisen. Hän valloitti laajoja alueita Aasiasta aina Intiaan asti. Kreikkalainen kulttuuri levisi laajalle ja muovautui samalla. Aleksanteri Suuren valloitusten ansiosta yhteydet Euroopan ja idän kanssa lisääntyivät.


title: Euroopan historia

text: Ennen kaikkea Ateenassa elettiin 400-luvulta eaa. aina Aleksanteri Suuren kuolemaan asti vaurauden aikaa. Aikaa kutsutaan Kreikan historiassa klassiseksi (). Ylimystö menetti monia etuoikeuksia ja demokratia vakiintui valtiomuodoksi.


title: Euroopan historia

text: Vuosisadan alussa kreikkalaiset joutuivat sotaan Ateenan ja Spartan johdolla persialaisia vastaan. Vaikka kaupunkivaltioilla oli keskinäisiä sotia, pystyivät ne liittoutumaan ja nousemaan yhteistä vihollista vastaan. Kreikkalaiset voittivat idästä uhanneen suurvallan. Persialaissotien jälkeen Ateenan ja Spartan väliset suhteet kärjistyivät uudelleen. Ateena rikastui merenkulun ja verotuksen ansiosta. Johtavat poliitikot, erityisesti Perikles, pystyivät sijoittamaan yhä enemmän rahaa arkkitehtuuriin, teatteriin, kirjallisuuteen ja kuvataiteeseen. Taiteilijoita ja muita oppineita alkoi virrata Ateenaan ympäri kreikkalaista maailmaa. Valtapolitiikka johti kuitenkin sotaan Spartan kanssa. Tätä sotaa kutsutaan peloponnesolaissodaksi. Sodan lopputuloksena Kreikka antautui Spartalle ja Ateena menetti poliittisen asemansa. Ateena kuitenkin säilyi kulttuurin keskipisteenä vielä useita vuosisatoja.


title: Euroopan historia

text: Demokraattisessa politiikassa menestyminen edellytti laajaa sivistystä, puhe- ja väittelytaitoja ja kykyä esiintyä esiintyä eri kokouksissa. Mahtisukuun kuuluminen ei riittänyt. Poliitikoille tietoa tarjosivat paljon matkustavat ja lukeneet miehet, joita kutsuttiin sofisteiksi. He levittivät tietoa vieraista kansoista sekä eri tutkimusten tuloksista. Sofistit lupasivat tarjota tietojaan ja taitojaan nuorille miehille maksua vastaan. Vanhoilliset eivät pitäneet sofisteista ja pitivät heitä turmiollisina nuorille. He väittivät myös, että sofistit asettivat moraalin ja uskonnon kyseenalaisiksi. Sofistien opetuksessa eri uskontojen kriittinen tarkastelu olikin keskeinen asia. Sofistit huomasivat, että sitä, mitä pidetään jossakin paikassa hyvänä, saatetaan sitä pitää toisessa paikassa pahana ja vääränä. Huolimatta siitä, että sofistit aiheuttivat närkästystä, olivat he keskeinen osa lisäämässä kreikkalaisten yleissivistystä.


title: Euroopan historia

text: Aleksanteri Suuren valloitusten aikoihin ja hänen kuolemansa aikoihin, eli 300-luvulla eaa. alkoi hellenistiseksi ajaksi kutsuttu aika. Aleksanteri Suuren valloittamille alueille perustettiin siirtokuntia, joiden ansiosta kreikkalainen kulttuuri levisi Keski-Aasiaan ja Intiaan asti. Pian Aleksanteri Suuren kuoleman jälkeen hänen valtakuntansa hajosi. Tärkeimpiä hellenistisiä valtioita olivat Persia ja Egypti. Hellenistinen aika päättyi noin 300 vuotta myöhemmin roomalaisvalloituksiin.


title: Euroopan historia

text: Roomalaiset voittivat makedonialaiset 197 eaa. ja alkoivat puuttua kreikkalaisten asioihin. Kreikka menetti lopulta itsenäisyytensä ja siitä tehtiin Rooman valtakunnan provinssi.


title: Euroopan historia

text: Antiikin Kreikan kirjallisuuden alkuajat ja klassillinen kirjallisuuskausi kestivät noin vuoteen 300 eaa. Draamakirjallisuus sai alkunsa 500-luvulla eaa. Tuohon aikaan kirjallisuus oli pääasiassa eepillistä runoutta. Hellenistinen kirjallisuuskausi alkoi noin vuonna 300 eaa. ja päättyi noin 30 eaa. Rooman vallan aikakauden kreikkalaisessa kirjallisuudessa (30 eaa. – 529 jaa.) kaunokirjallisuus oli vähäistä.


title: Euroopan historia

text: Antiikin Kreikan ajalta sävellyksiä on löydetty hyvin vähän. Musiikki oli tuolloin pääasiassa vokaalimusiikkia. Musiikki oli melko alkeellista muun muassa soinnutuksen ja soitinnuksen nähden. Vain oktaaveissa laulamisissa ja soittamisissa oli moniäänisyyttä. Yleisimmät soittimet olivat kithara ja aulos.


title: Euroopan historia

text: Kreikan rakennustaide ja taideteollisuus olivat korkealla tasolla jo esihistoriallisella ajalla. Kreikkalaisen rakennustaiteen luonteenomaisin tuote on temppeli, jotka rakennettiin kivipengermälle suorakaiteen muotoisiksi. Temppeleissä oli kolmea tyyliä: doorilainen, joonialainen ja korinttilainen.


title: Euroopan historia

text: Antiikin Kreikan ajalla kuvanveistäjät kuvasivat ihmisruumin alastomana. Arkaaisen kauden veistokset olivat aluksi jäykkiä ja tiukasti frontaliteettiasennossa, mutta myöhemmin veistokset olivat vapaampia. Persialaissotien jälkeen sekä rakennustaiteen että kuvanveiston alalla vallitsi vilkas toiminta. Myronin, Feidiaan ja Polykleitoksen teoksia aateloi suurpiirteinen ylevyys. Seuraavan vuosisadan kuvanveistäjät Skopas, Praksiteles ja Lysippos esittivät teoksissaan yksilöllisempää kauneutta.


title: Euroopan historia

text: Tiedot Antiikin Kreikan maalaustaiteesta ovat niukat lukuun ottamatta maljakkomaalauksia, vaikka maalaustaiteen asema on Kreikassa ollut huomattava. Taide maallistui osittain ja erilaisia taideteoksia ruvettiin tarkastelemaan yksityisten taiteilijoiden tuotoksena. Yksilöllisyyttä pidettiin yhteisöllisyyttä tärkeämpänä.


title: Euroopan historia

text: Luonnontieteessä vallitsi erilaisia käsityksiä. Thales piti vettä elämän perusaineena ja että maa kelluu suunnattomassa meressä, Anaksimenes ilmaa ja Herakleitos tulta. Länsimaisen tieteen synty ajoittuu antiikin Kreikkaan. Luonnontiede nousi hellenistisenä aikana ennennäkemättömälle tasolle Aleksandriassa.


title: Euroopan historia

text: Antiikin Kreikan lääketiede lähti kehittymään 600-luvulla eaa. Ihmiset eivät uskoneet yliluonnollisiin vaikutuksiin vaan alkoivat etsiä syitä ja selityksiä luonnon ilmiöille. Antiikin Kreikan lääketieteen kukoistuskausi oli 400-luvulla eaa. Pian lääketieteen keskukseksi tuli Aleksandria. Sata vuotta myöhemmin painopiste siirtyi Roomaan.


title: Euroopan historia

text: Aleksandriassa hellenistisellä ajalla Eukleides kehitti matematiikkaa ja geometriaa. 200-luvulla eaa. Arkhimedes määritti piin arvon 0,008 prosentin tarkkuudella ja laski ensimmäisenä pallon tilavuuden ja pinta-alan. Hän laski maailmankaikkeuden koon ja sai maksimiarvoksi korkeintaan 10 hiekanjyvää.


title: Euroopan historia

text: Antiikin Kreikan filosofia jaetaan esisokraattisen filosofian, klassisen kreikkalaisen filosofian ja hellenistisen filosofia ajanjaksoihin. Kreikkalainen filosofia on modernin tieteiden ja filosofian pohja. Länsimainen filosofia alkoi Kreikassa Joonian saarilla ja Vähä-Aasian siirtokunnissa noin vuonna 600 eaa. Filosofia oli tuolloin pääasiassa luonnonfilosofiaa, jonka isänä pidetään usein Thalesta. Merkittävimpiä luonnonfilosofeja olivat muun muassa Pythagoras, Parmenides ja Zenon Elealainen, Herakleitos, Empedokles, Anaksagoras, Leukippos ja Demokritos.


title: Euroopan historia

text: Klassisen kreikkalaisen filosofia ajanjaksona filosofinen pohdiskelu muuttui luonnontieteistä ihmisen sielunelämään. Platon ja Aristoteles kehittivät filosofiset järjestelmänsä, jotka käsittelivät maailmanarvoituksen kaikkia puolia, ja kehittivät filosofiaa pääasiassa idealistiseen suuntaan. Aikakauden filosofian keskuksena toimi Ateena. Platon kirjoitti useita filosofisia dialogeja, joissa yleensä esitettiin Sokrates yhtenä keskustelijoista.


title: Euroopan historia

text: Hellenistisen filosofian ajanjaksona filosofia tutki etenkin etiikkaa ja sitä, kuinka ihminen voi saavuttaa onnellisuuden ja tasapainoisen elämän. Aikakauden ajattelusta antavat parhaan kuvan lähinnä Ciceron, Senecan, Lucretiuksen, Sekstos Empeirikoksen ja Plutarkhoksen teokset.


title: Euroopan historia

text: Rooman valtakunta oli aluksi vain yksi Apenniinien niemimaan monista kaupunkivaltioista. Voitokkaat sodat ja taitava diplomatia saattoivat kuitenkin vähitellen etruskilaiset, kreikkalaiset, latinalaiset, samnilaiset, kelttiläiset ja monet muut yhteisöt Rooman valtaan. Rooman valtakunta oli ensimmäinen yhtenäinen valtakunta, joka hallitsi suurta osaa Euroopasta sekä lisäksi Lähi-itää ja Pohjois-Afrikkaa.


title: Euroopan historia

text: Rooman valtakunta oli Rooman kaupunkivaltion pohjalta kasvanut laaja imperiumi. Varhaisimmat merkit asutuksesta Rooman alueella ovat 1300-luvulta eaa. Kaupungistuminen alkoi luultavasti noin 500 vuotta myöhemmin 700-luvulla eaa. Suurimmillaan Rooman valtakunta oli 117, jolloin se hallitsi koko Välimeren ympäristöä. Rooman valtakunta jakautui Itä- ja Länsi-Roomaksi vuonna 395. Länsi-Rooma kukistui vuonna 476 ja Itä-Rooma vuonna 1453.


title: Euroopan historia

text: Rooman viimeinen kuningas syrjäytettiin vuonna 509 eaa. Roomasta tuli tasavalta, jota hallitsivat kaksi konsulia. Toisaalta tasavaltaan saatettiin siirtyä vasta 400-luvulla eaa. plebeijien ja patriisien konfliktissa. Rooma valtasi lisää alueita 400- ja 300-luvuilla eaa. Aluksi Rooma oli yksi Italian monista pienistä kaupunkivaltioista. Vuonna 270 eaa. Rooma oli saanut haltuunsa koko Apenniinien niemimaan. Rooman voittaessa Karthagoa vastaan käymänsä puunilaissodat se sai haltuunsa Sisilian, Hispanian ja Pohjois-Afrikan. Rooma kukisti myös Makedonian vuonna 197 eaa. ja lopullisesti vuonna 148 eaa., jolloin Makedoniasta tehtiin Rooman provinssi.


title: Euroopan historia

text: Rooma lähti ajautumaan kriisiin vuonna 133 eaa. Tätä seurasi monet sisällissodat. Roomalaisen yhteiskunnan selkärankana pidetty vapaiden talonpoikien luokka supistui orjatyövoimalla viljeltyjen suurtilojen kasvaessa. Ihmiset muuttivat kaupunkeihin, joissa muodostui levoton väestöaines. 100-luvulla eaa. käytiin kaksi orjasotaa. Vuonna 49 eaa. Julius Caesar aloitti joukkojensa kanssa sisällissodan, jonka päätyttyä hän kaappasi vallan ja nousi diktaattoriksi. Hänet kuitenkin murhattiin 44 eaa., minkä jälkeen tasavalta palautui joksikin ajaksi, mutta sisällissotien jälkeen vuonna 27 eaa. Augustus nousi yksinvaltiaaksi. Valtakunnasta tuli keisarikunta.


title: Euroopan historia

text: Rooman valtakunta oli vuosina 235–275 jaa. tuhon partaalla. Tästä on käytetty nimitystä 200-luvun kriisi. Kriisikaudella Roomassa oli yli 35 eri hallitsijaa, joista useimmat kuitenkin kuolivat muutaman vuoden sisällä hallitsijaksi pääsystä. Ainoa poikkeus oli Claudius Gothicus, joka kuoli kulkutautiin. Germaanit ryöstelivät Roomaa, gootit voittivat hallitsija Deciuksen ja Persia nousi Rooman kilpailijaksi.


title: Euroopan historia

text: Keisari Diocletianus jakoi Rooman valtakunnan Itä- ja Länsi-Roomaksi vuonna 285. Lopullisesti Rooma jakautui kahtia vuonna 395 Theodosiuksen kuoltua.


title: Euroopan historia

text: Länsi-Rooman pääkaupunki oli vuosina 286-402 Mediolanum (nykyisin Milano). Vuonna 402 pääkaupunki muuttui Ravennaksi. Visigootit ryöstivät Rooman vuonna 410. Vuonna 455 vandaalien kuningas Geiserik tunkeutui joukkoineen Italiaan. He ryöstelivät Roomaa vajaan kahden viikon ajan. Länsi-Rooma kaatui, kun Romulus Augustus luopui herulien päällikön Odovakarin painostamana kruunustaan 4. syyskuuta 476. Länsi-Rooman sortumisesta alkoi vähitellen keskiaika.


title: Euroopan historia

text: Toinen puoli Rooman valtakunnasta oli Itä-Rooma eli Bysantin valtakunta. Nimi Bysantin valtakunta tulee valtakunnan pääkaupungin Konstantinopolin aiemmasta nimestä Byzantion. Bysantin hallintokielenä toimi latina 600-luvulle asti, jolloin hallintokieleksi muuttui kreikan kieli.


title: Euroopan historia

text: Läntinen Eurooppa pirstoutui 400-luvulla, kun kansainvaellukset hävittivät Länsi-Rooman. Vastaavasti Itä-Rooma säilyi vielä tuhannen vuoden ajan Bysantin valtakuntana.


title: Euroopan historia

text: Jo 300-luvulla kristinuskosta tuli Rooman valtakunnan valtionuskonto. Keskiajalla se levisi vähitellen myös Euroopan keski- ja pohjoisosiin, jotka eivät olleet kuuluneet valtakuntaan.


title: Euroopan historia

text: Germaanikansoista frankit pyrkivät yhdessä Rooman piispan eli paavin kanssa uuteen Länsi-Euroopan yhdistämiseen. Paavi kruunasi frankkien kuninkaan Kaarle Suuren keisariksi, Länsi-Rooman keisariperinteen jatkajaksi vuonna 800.


title: Euroopan historia

text: Kaarle Suuren Aachenista käsin hallitsema valtakunta käsitti nykyisen Ranskan, osan nykyistä Saksaa Elbelle saakka, osan nykyisestä Italiasta ja Alankomaat. Frankkien valtakunnalla oli merkittävä vaikutus Euroopan kulttuurin yhtenäistäjänä, kuten feodalistisen järjestelmän levittäjänä, vaikka se ei käsittänytkään koko Eurooppaa. Frankkien pyrkimys rajata kristikunta vain sen läntiseen osaan oli ensimmäisiä vaiheita kehityksessä, joka johti idän ja lännen kirkkojen lopulliseen eroon 1000-luvulla. Frankkien valtakunta hajosi, mutta keisarin titteli jatkoi olemassaoloaan siirtyen Saksan kuninkaalle vuonna 962. Keisarin ja paavin suhde, jossa molemmat olivat tavallaan läntisen kristikunnan hallitsijoita, oli ongelmallinen ja johti skismoihin, kuten investituurariitaan, ja 1000-luvulta alkaen kolmanneksi osapuoleksi valtakamppailuun tulivat nk. territoriaalivaltiot, joista uudella ajalla alkoi muodostua nykyisiä Euroopan kansallisvaltioita.


title: Euroopan historia

text: Keskiaika on Euroopan historian ajanjakso ns. "vanhan ajan" ja "uuden ajan" välissä, karkeasti 500-luvun alusta 1400-luvulle. Kuvan keskiajasta jonkinlaisena "pimeänä" kautena loivat uuden ajan alun oppineet, jotka halusivat siten korostaa renessanssina tunnetun oman aikakautensa merkitystä sekä omaa etevämmyyttään aikaisempiin oppineisiin nähden.


title: Euroopan historia

text: Keskiaika jaetaan tavallisesti varhais-, sydän- ja myöhäiskeskiaikaan.


title: Euroopan historia

text: Bysantin pinta-ala oli laajimmillaan noin 4 500 000 km ja väkiluku parhaimmillaan 34 000 000. Bysantti pysyi Välimeren alueen suurvaltana 1100-luvulle asti.


title: Euroopan historia

text: Bysantin kulta-aikaa olivat 800–1000-luvut. Bysantti valtasi maita takaisin Balkanilla makedonialaisen dynastian aikana, jotka slaavit olivat ennen valloittaneet. Etelä-Italia valloitettiin myös. Keisari Johannes I Tzimiskes ulotti taistelut Jerusalemiin asti. Vuonna 1014 keisari Basileios II kukisti Bulgarian.


title: Euroopan historia

text: 1400-luvulla osmanit valtasivat melkein koko Bysantin valtakunnan lukuun ottamatta Konstantinopolia ja muutamaa muuta kaupunkia. Vuonna 1453 osmanien sulttaani Mehmed II valloitti Konstantinopolin ja Bysantin valtakunta kukistui.


title: Euroopan historia

text: Renessanssi aloitti uuden ajan 1400-luvulla. Renessanssia voidaan pitää taide-, kulttuuri- ja aatehistoriallisena murrosaikana. Renessanssin aikana ihailtiin erityisesti antiikkia. Antiikin arvoja, kirjallisuutta, kuvataidetta ja kauneuskäsitystä ihailtiin, mutta kuitenkin tietynlaisen "suodattimen" läpi tarkasteltuna.


title: Euroopan historia

text: Renessanssia ajoi latinan ja kreikan kielen kasvanut suosio, joka vastaavasti ihannoi kultaista kreikkalais-roomalaista aikaa. Taiteilijat maalasivat innolla tauluja, joiden lähteenä olivat mytologiset ja historialliset antiikin tapahtumat. Toisaalta aikakausi loi myös aivan uudenlaista taidetta kuten Leonardo da Vincin Mona Lisa.


title: Euroopan historia

text: Suuret löytöretket alkoivat Euroopassa 1400-luvun alussa renessanssin aikaisten keksintöjen vauhdittamana. Kartografian, navigoinnin ja laivanrakennustaidon kehityksen myötä eurooppalaiset alkoivat tutkia ja levittäytyä ympäri maailmaa.


title: Euroopan historia

text: Euroopan valtioiden sisäiset sodat eivät estäneet tekemästä löytöretkiä. Ensimmäisenä löytöretkille lähti Portugali ja sitä seurasi Espanja. Nämä valtiot loivat ensimmäiset siirtomaat Amerikkaan sekä tukikohdat kaupankäynnille Afrikkaan ja Aasiaan. Mutta pian nämä maat saivat kilpailijansa Ranskasta, Englannista ja Hollannista. Lisäksi 1500-luvulla Venäjän tsaari Iivana Julma aloitti Siperian valloituksen.


title: Euroopan historia

text: Valistus oli 1700-luvun eurooppalainen älyllinen liike, joka korosti sivistystä, järjenmukaisuutta ja yksilönvapautta. Valistusaate pyrki järkeen nojautuen perusteellisiin uudistuksiin kulttuurin ja yhteiskuntaelämän aloilla.


title: Euroopan historia

text: Valistusaate kehittyi ranskalaisten, brittiläisten ja saksalaisten filosofien kynästä. Pian ajatukset levisivät koko Eurooppaan. Valistusaate vaikutti taustalla, kun Yhdysvallat julistautui itsenäiseksi vuonna 1776. Ajatukset uskonnonvapaudesta ja sananvapaudesta saivat kirjallisen muodon. Vuonna 1789 puhkesi Ranskassa suuri vallankumous. Tämän seurauksena muualla Euroopassa aloitettiin vapaaehtoisesti yhteiskunnallisia uudistuksia, jotteivät vallankumoukset leviäisi lisää.


title: Euroopan historia

text: Uusin aika määritellään yleensä alkavaksi Ranskan vallankumouksesta.


title: Euroopan historia

text: 1800-luvulla nationalismi nousi merkittävään asemaan ja työväenliike levisi Britanniasta yli Euroopan. Nämä johtivat paikoin vallankumouksiin ja sisällissotiin. Monet valtiot itsenäistyivät ja toisaalta pienet ruhtinaskunnat liittyivät yhteen suuremmiksi kansallisvaltioksi. Samoihin aikoihin muiden vapautusliikkeiden kanssa muodostui naisasialiike, joka tavoitteli naisten taloudellista itsenäisyyttä ja äänestysoikeutta. Naisetkin itsenäistyivät ja heidän painoarvonsa yhteiskunnassa kasvoi.


title: Euroopan historia

text: Demokratia valtasi alaa Euroopassa leviten lännestä itään sekä pohjoisesta etelään ja yksinvaltiaat monarkit joutuivat siirtymään sivuun. Eurooppalaista valtaa ja ajatusmaailmaa pyrittiin levittämään siirtomaihin eivätkä seuraukset aina olleet sopuisia. Siirtolaisia virtasi erityisesti Yhdysvaltoihin ja Kanadaan, erityisesti vaikeina aikoina.


title: Euroopan historia

text: Teollisen vallankumouksen katsotaan lähteneen liikkeelle jo 1700-luvun lopulla Englannissa tehdyistä uusista höyryllä toimivista keksinnöistä, mutta varsinainen teollinen vallankumous alkoi 1800-luvun puolella kun mm. höyrykäyttöiset kutomakoneet tulivat tehtaisiin, ja maatalouteen saatiin mukaan höyryllä toimivia työkoneita.


title: Euroopan historia

text: Maaseudun ja tehtaiden teollistumisen myötä väkeä alkoi muuttaa maalta kaupunkeihin työn perässä. Kaupunkeihin syntyi tehdastyöntekijöiden asuttamia ahtaasti asuttuja parakkeja, ja asuntoja jotka usein olivat tehtaiden läheisyydessä. Kaupunkien väkiluvun kasvu sai myös aikaan palveluammattien synnyn tavallisten käsityöammattien rinnalle.


title: Euroopan historia

text: Kaupungit olivat tiheään asuttuja, ja tappavat kulkutaudit olivat yleisiä Euroopan suurkaupungeissa. Tehtaiden työskentelyolosuhteet eivät myöskään olleet hyväksi terveydelle, koska useimmat työskentelivät noen, pölyn ja kostean ilman seassa.


title: Euroopan historia

text: Hyvinvoinnin kasvaessa kilpailu voimavaroista ja siirtomaaherruudesta johti aseellisiin yhteydenottoihin, joista suurimmat olivat ensimmäinen ja toinen maailmansota, jotka levisivät myös Euroopan ulkopuolelle. Niiden jälkeen läntinen ja itäinen Eurooppa ajautuivat vastakkainasetteluun, ns. kylmään sotaan, jossa olivat mukana Yhdysvallat ja Neuvostoliitto. Toisen maailmansodan jälkeisinä vuosikymmeninä eurooppalainen siirtomaavalta purkautui. Afrikkaan ja Aasiaan syntyi kymmeniä uusia itsenäisiä valtioita, jotka olivat aiemmin olleet Euroopan maiden siirtomaita.


title: Euroopan historia

text: Idän ja lännen vastakkainasettelu purkautui Neuvostoliiton hajotessa 1980- ja 1990-lukujen vaihteessa. Saksa yhdistyi vuonna 1990 ja Euroopan unioni (EU) sai nykyisen muotonsa ja laajeni. Euroopan yhdentymisen huipentuma koettiin vuonna 2002, kun 15 valtiota otti käyttöönsä euron virallisena valuuttanaan. Euroopan integraatio ei ole kuitenkaan sujunut kitkatta. 2010-luvulla EU:ta on vaivannut velkakriisi, jonka lisäksi vuonna 2014 alkanut Itä-Ukrainan sota on tuonut jännitteitä maanosaan.


title: Circuit Bremgarten

text: Circuit Bremgarten oli 7,28 kilometriä pitkä moottorirata Bremgartenissa Sveitsissä. Radalla ajettiin Sveitsin Grand Prix vuosina 1950–1954.


title: Circuit Bremgarten

text: Bremgarten rakennettiin moottoripyöräradaksi vuonna 1931 Bernin pohjoispuolella oleviin metsiin. Radalla ei ole suoria, vaan siinä on vain paljon nopeita mutkia. Ensimmäinen autourheilukilpailu sillä ajettiin vuonna 1934, jossa kuoli kuljettaja Hugh Hamilton. Puiden ympäröimä rata oli vaarallinen, erityisesti märällä kelillä. Vuonna 1948 italialainen Achille Varzi kuoli radalla Sveitsin Grand Prix´n harjoituksissa.


title: Circuit Bremgarten

text: Bremgartenin radalla ei ole ajettu virallista moottoriurheilutapahtumaa vuoden 1955 jälkeen, koska autourheilu, jossa oli katsojia, kiellettiin Sveitsissä Le Mansin 24 tunnin ajossa vuonna 1955 sattuneen 80 katsojan hengen vaatineen onnettomuuden jälkeen. Silti Sveitsin Grand Prix ajettiin kerran vuonna 1982, tosin rata sijaitsi Dijonissa Ranskassa.